title: Deċiżjoni tal-Kummissjoni tat- 22 ta’ Diċembru 2005 li temenda d-Deċiżjoni tal-Kummissjoni 1999/572/KE li taċċetta impenji offruti f'dak li għandu x'jaqsam ma' proċedimenti anti-dumping rigward importazzjonijiet ta' ħbula tal-wajer ta' l-azzar u kejbils li joriġinaw, inter alia , mill-Indja

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               97

         DEĊIŻJONI TAL-KUMMISSJONI
   tat-22 ta’ Diċembru 2005
   li temenda d-Deċiżjoni tal-Kummissjoni 1999/572/KE li taċċetta impenji offruti f'dak li għandu x'jaqsam ma' proċedimenti anti-dumping rigward importazzjonijiet ta' ħbula tal-wajer ta' l-azzar u kejbils li joriġinaw, inter alia, mill-Indja
   (2006/38/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra importazzjonijiet iddampjati minn pajjiżi li m'humiex membri tal-Komunità Ewropea (1) (ir-“Regolament bażiku”), u b'mod partikolari l-Artikolu 8 u 9 tiegħu,
   Wara li kkonsultat il-Kumitat Konsultattiv,
   Billi:
   A.   PROĊEDURA PREĊEDENTI

               (1)

               F'Awissu 1999, bir-Regolament (KE) Nru 1796/1999 (2), il-Kunsill impona dazji anti-dumping definittivi fuq importazzjonijiet ta' ħbula u kejbils ta' l-azzar (“il-prodott ikkonċernat”) li joriġinaw, inter alia, mill-Indja.

               (2)

               Bid-Deċiżjoni 1999/572/KE (3), il-Kummissjoni aċċettat prezz li impenjat ruħha għalih il-kumpanija Indjana, i.e. Usha Martin Industries & Usha Beltron Ltd. Din il-kumpanija sadanittant bidlet isimha u hi magħrufa bħala Usha Martin Ltd (“UML”). Il-bidla fl-isem bl-ebda mod ma affettwat l-attivitajiet tal-kumpanija.

               (3)

               B'konsegwenza ta' dan, l-importazzjonijiet fil-Komunità tal-prodott ikkonċernat ta' oriġini Indjana, prodott mill-UML jew minn kull kumpanija oħra relatata madwar id-dinja, u ta' tip kopert bl-impenn (“il-prodott kopert bl-impenn”), kienu eżentati minn dazji definittivi anti-dumping.

               (4)

               F'dan ir-rigward, ta' min jinnota li ċerti tipi ta' ħbula tal-wajer ta' l-azzar li bħalissa huma prodotti mill-UML ma kenux esportati fil-Komunità matul il-perjodu ta' investigazzjoni li wassal għal impożizzjoni ta' miżuri definittivi anti-dumping u ma kenux, għalhekk, fi ħdan l-ambitu ta' l-eżenzjoni mogħtija mil l-impenn. Għalhekk, il-ħbula tal-wajer ta' l-azzar kellhom iħallsu dazju anti-dumping meta mdaħħla għal ċirkolazzjoni ħielsa fil-Komunità.

               (5)

               F'Novembru 2005, wara li skadiet reviżjoni skond l-Artikolu 11(2) tar-Regolament bażiku, il-Kunsill, bir-Regolament (KE) Nru 121/2006 (4) iddeċieda li l-miżuri anti-dumping applikabbli fuq l-importazzjonijiet tal-prodott ikkonċernat li joriġina, inter alia, mill-Indja għandhom jinżammu.

         B.   KSUR TA' L-IMPENJI
   1.   Obbligi ta'kumpaniji li ħadu l-impenji

               (6)

               L-impenji li offriet li tieħu l-UML jobbligaw lilha (u lil kull kumpanija relatata magħha madwar id-dinja) li, inter alia, tesporta l-prodott kopert mill-impenji lill-ewwel klijent indipendenti fil-Komunità b'ċertu prezz ta' importazzjoni minimu jew ogħla stabbilit fl-impenji (“MIPs”) Dawn il-livelli ta' prezzijiet jeliminaw l-effetti ta' ħsara li jġib id-dumping. F'każ ta' bejgħ mill-ġdid fil-Komunità lill-ewwel klijent indipendenti mill-importaturi relatati, il-prezz tal-bejgħ mill-ġdid tal-prodott kopert bl-impenn, wara aġġustamenti xierqa għall-bejgħ, spejjeż ġenerali u amministrattivi u profitt raġonevoli, jrid ukoll ikun f'livell li jelimina l-effetti ta' ħsara tad-dumping.

               (7)

               Il-kundizzjonijiet ta' l-impenn jobbligaw ukoll lill-UML li tipprovdi lill-Kummissjoni b'informazzjoni regolari u dettaljata fil-forma ta' rapport ta' kull tliet xhur tal-bejgħ tagħha (u bejgħ mill-ġdid mill-partijiet relatati fil-Komunità) tal-prodott ikkonċernat li joriġina mill-Indja lill-Komunità. Rapporti simili huma intenzjonati li jinkludu l-prodotti koperti mill-impenn li jibbenefikaw mill-eżenzjoni għad-dazju anti-dumping kif ukoll dawk it-tipi ta' ħbula tal-wajer ta' l-azzar li m'humiex koperti bil-ftehim u li jkollhom għalhekk iħallsu dazju anti-dumping.

               (8)

               Sakemm ma jiġix indikat mod ieħor, il-Kummissjoni tassumi li r-rapporti tal-bejgħ tal-UML (u r-rapporti tal-bejgħ mill-ġdid tal-kumpaniji relatati stabbiliti fil-Komunità) jkunu, kif sottomessi, sħaħ, eżawrjenti u korretti fid-dettalji kollha.

               (9)

               Il-UML għarfet ukoll li, f'dak li għandu x'jaqsam ma' l-eżenzjoni mid-dazji anti-dumping li kien inkluż fl-impenn, eżenzjoni simili tiddependi fuq preżentazzjoni lis-servizzi tad-dwana tal-Komunità ta' “Fattura ta' l-Impenn”. Aktar minn hekk, il-kumpanija impenjat ruħha li ma toħroġx Fatturi ta' Impenn għal bejgħ ta' dawk it-tipi ta' prodott ikkonċernat mhux kopert mill-impenn u li għalhekk fuqu hemm dazju anti-dumping.

               (10)

               Kundizzjoni oħra ta' l-impenn hu li t-termini u dispożizzjonijiet ta' dan japplikaw għal kull kumpanija madwar id-dinja li hi relatata mal-UML.

               (11)

               Għall-iskop li tkun żgurata konformità ma' l-impenn, il-UML taqbel ukoll li tipprovdi kull informazzjoni kkunsidrata neċessarja mill-Kummissjoni u li tippermetti żjarat ta' verifika fil-post fil-premessi tagħha, u f'dawk tal-kumpaniji relatati, sabiex tkun ivverifikata l-eżattezza u l-veraċità tad-data sottomessa fir-rapporti ta' kull tliet xhur imsemmija.

               (12)

               F'dan ir-rigward, żjarat ta' verifika saru fil-post tal-UML fl-Indja u f'dawk ta' kumpanija relatata mal-UML f'Dubai, i.e. Brunton Wolf Wire Ropes FZE (“BWWR”).

         2.   Ir-riżultati taż-żjarat ta' verifika li saru lill-UML

               (13)

               Eżaminazzjoni tal-kotba tal-kumpanija wrew volumi sinifikanti tal-prodott ikkonċernat mhux koperti bl-impenn li ma ġewx inklużi fir-rapporti tal-bejgħ li jsiru kull tliet xhur sottomessi lill-Kummissjoni. Aktar minn hekk, il-merkanzija in kwestjoni kienet mibjugħa mill-UML lill-importaturi relatati tagħha fir-Renju Unit u fid-Danimarka u inkluża fil-Fatturi ta' Impenn.

               (14)

               Huwa kkonsidrat li l-fatt li dan il-bejgħ tħalla barra mir-rapporti tal-bejgħ u ġie inkluż b'mod inkorrett fil-Fatturi ta' Impenn jikkostitwixxi ksur ta' l-impenn.

         3.   Ir-riżultati taż-żjarat ta' verifika li saru lill-BWWR

               (15)

               Ta' min jinnota l-ewwel li l-ħbula tal-wajer ta' l-azzar lesti, magħmula minn BWWR qabel, għaddew minn żewġ stadji prinċipali tal-produzzjoni, jiġifieri: (i) numru ta' wajers individwali ta' l-azzar l-ewwel jintgħawġu biex jiffurmaw dak li jissejjaħ “wajer mibrum”, u (ii) numru ta' wajers mibrumin simili ffurmati minn wajers ta' l-azzar individwali imbagħad jintgħawġu biex jiffurmaw il-ħabel tal-wajer ta' l-azzar lest.

               (16)

               Il-verifika fil-lokalitajiet tal-BWWR stabbiliet li kwantitajiet sinifikanti ta' wajer mibrum ta' oriġini Indjana ġie mibjugħ mill-UML lill-BWWR u li l-BWWR kienet ittrasformat dan il-wajer mibrum f'ħabel tal-wajer ta' l-azzar, li parti minnu kienet imbagħad mibjugħa lill-Komunità u esportata bħala tali li oriġinat mill-Emirati Għarab Magħquda (“UAE”).

               (17)

               Fid-dawl ta' dan il-proċess ta' trasformazzjoni, kien ikkunsidrat neċessarju li tkun eżaminata l-kwestjoni ta' l-oriġini tal-ħabel tal-wajer ta' l-azzar lill-Komunità mill-BWWR. Saret referenza għalhekk għall-Artikolu 22 tar-Regolament tal-Kunsill (KEE) Nru 2913/92 (5) tat-12 ta' Ottubru 1992 li jistabbilixxi l-Kodiċi Doganali tal-Komunità (“il-Kodiċi Doganali tal-Komunità”), li jistipula li r-regoli ta' oriġini non-preferenzjali japplikaw għal miżuri oħra barra għal miżuri ta' tariffi stabbiliti mid-dispożizzjonijiet tal-Komunità li jiggvernaw oqsma speċifiċi relatati mal-kummerċ fil-merkanzija, bħal miżuri anti-dumping.

               (18)

               Id-dispożizzjonijiet rigward id-determinar ta' l-oriġini non-preferenzjali tal-prodotti, li l-produzzjoni tagħhom tinvolvi aktar minn pajjiż wieħed, huma stabbiliti fl-Artikoli 24 u 25 tal-Kodiċi Doganali tal-Komunità u l-Artikoli 35 u 39 tar-Regolament tal-Kummissjoni (KEE) Nru 2454/93 (6) li jistabbilixxi d-dispożizzjonijiet għall-implimentazzjoni tal-Kodiċi Doganali tal-Komunità. Rigward il-kunċett ta' l-aħħar trasformazzjoni sostanzjali msemmija fl-Artikolu 24 tal-Kodiċi Doganali tal-Komunità, fil-każ ta' ħbula tal-wajer ta' l-azzar, huwa kkunsidrat li dan il-prodott għadda mill-aħħar proċessar jew ħidma sostanzjali tiegħu meta jkun klassifikat fl-Intestatura tas-Sistema Armonizzata tat-Tariffa b'erba' diġits (“l-Intestatura b'4 diġits”) li hija distinta mill-Intestaturi b'4 diġits fejn kienu klassifikati l-materjali użati fil-manifattura ta' dan il-prodott.

               (19)

               Skond dan t'hawn fuq, it-trasformazzjoni tal-wajer mibrum Indjan li jaqa' fi ħdan l-Intestatura b'4 diġits 73.12 taħt ħabel b'wajer ta' l-azzar jaqa' wkoll fi ħdan l-Intestatura b'4 diġits 73.12 ma jgħaddix l-oriġini tal-prodott lest lill-UAE, f'dan il-każ ħabel tal-wajer ta' l-azzar, imma minflok iżomm l-oriġini Indjana.

               (20)

               Għalhekk, il-ħabel tal-wajer ta' l-azzar mibjugħ mill-BWWR u magħmul minn wajer mibrum ta' oriġini Indjana hu kkunsidrat li hu ta' oriġini Indjana u għandu għalhekk ikun soġġett għall-miżuri kurrenti anti-dumping applikabbli fuq l-importazzjonijiet li joriġinaw fl-Indja. Konsegwentement, dawn il-prodotti huma jew soġġetti għat-termini ta' l-impenji jew ikollhom iħallsu d-dazji anti-dumping meta jidħlu fiċ-ċirkolazzjoni ħielsa fil-Komunità jekk ma jaqgħu taħt ebda kategorija tal-prodott koperta bl-impenn.

               (21)

               Aktar minn hekk, instab li l-ħbula tal-wajer ta' l-azzar in kwestjoni, kkunsidrati li huma ta' oriġini Indjana, mibjugħa minn BWWR lill-Komunità ma ġewx irrappurtati lill-Kummissjoni fir-rapporti ta' bejgħ li jsiru kull tliet xhur mill-UML jew mill-kumpaniji relatati magħha, u lanqas kienu ddikjarati li kienu ta' oriġini Indjana meta ġew impurtati għaċ-ċirkolazzjoni ħielsa fil-Komunità. Suppost, fl-assenza ta' Fattura ta' Impenn, tali importazzjonijiet tal-prodott ikkonċernat fil-Komunità minn Dubai, li hu ta' oriġini Indjana, kellhom iħallsu dazju anti-dumping meta jidħlu għaċ-ċirkolazzjoni ħielsa fil-Komunità.

               (22)

               Aktar minn hekk, kien stabbilit li tali ħbula tal-wajer ta' l-azzar ta' oriġini Indjana magħmula f'Dubai kienu mibjugħa fis-suq tal-Komunità taħt l-MIPs rilevanti stabbiliti fl-impenn tal-UML għall-ħbula tal-wajer ta' l-azzar in kwestjoni.

               (23)

               Għalhekk, fid-dawl tas-sejbiet kollha ta' hawn fuq, il-UML ġiet infurmata bil-fatti essenzjali u l-kunsiderazzjonijiet li fuq il-bażi tagħhom ġie deċiż li jiġi rtirat l-aċċettar tal-Komunità ta' l-impenn u li minflok jiġi impost dazju definittiv anti-dumping. Ġie mogħti perjodu li fih jistgħu jsiru rappreżentazzjonijiet kemm bil-kitba kif ukoll oralment. Rigward dan, il-UML issottomettiet kummenti kemm bil-kitba kif ukoll verbalment.

         4.   Sottomissjonijiet
   a)   Ksur ta' l-obbligi tar-rapportar

               (24)

               Rigward il-kwistjoni tal-prodott ikkonċernat esportat mill-UML u mhux irrapportat fir-rapporti ta' bejgħ ta' kull tliet xhur, ġie ddikjarat li għalkemm l-oġġetti in kwestjoni dehru fil-Fatturi ta' l-Impenn, kienu importati fil-Komunità taħt skema ta' proċessar 'il ġewwa u sussegwentement jew ġew imdaħħla għaċ-ċirkolazzjoni ħielsa fil-Komunità wara l-ħlas tad-dazju anti-dumping, jew ġew esportati mill-ġdid barra l-Komunità. Ġie sottomess, għalhekk, li tħallija barra tagħhom mir-rapporti tal-bejgħ ta' l-impenn kien sempliċiment minħabba żball ta' l-iskrivani, li ma għamel ebda ħsara, u li ma sar ebda ksur materjali.

               (25)

               Biex jappoġġaw dan l-argument, il-UML ikkunsidraw li l-għan ewlieni ta' l-impenn hu li jiżgura li l-bejgħ isir f'livelli li jeliminaw id-dannu. F'dan ir-rigward, ġie sottomess li, minħabba li kienet ikkonformat b'mod sħiħ ma' dawn il-kundizzjonijiet, l-eżattezza tar-rapporti ta' bejgħ ta' l-impenn kienet ta' importanza sekondarja. B'mod simili, sakemm il-prodotti mhux koperti bl-impenn imma li jidhru fil-Fatturi ta' l-Impenn ultimament kellhom id-dazju anti-dumping imħallas jew ġew esportati mill-ġdid barra l-Komunità, il-UML ikkunsidrat li s-sostanza tal-qalba ta' l-impenn ġiet irrispettata. L-opinjoni tal-UML kienet għalhekk li ebda bidla fl-istatus quo tas-suq tal-Komunità ma saret minħabba l-azzjonijiet tagħha f'dan ir-rigward jew ta' dawk il-kumpaniji relatati fil-Komunità.

               (26)

               Bi tweġiba għal dawn l-argumenti, il-Kummissjoni tkun lesta li taqbel li l-għan ta' kull impenn huwa li jneħħi l-effetti ta' dannu li jġib id-dumping. Madankollu, ma tikkunsidrax l-obbligu li tipprovdi rapporti ta' bejgħ eżatti jew l-inklużjoni ta' merkanziji mhux koperti mill-impenn fil-Fatturi ta' l-Impenn ta' importanza sekondarja jew subordinata għal kull dispożizzjonijiet oħra ta' l-impenn. Huwa biss billi jkollha d-dettalji kollha tal-bejgħ fil-Komunità tal-prodott ikkonċernat li l-Kummissjoni tkun tista' timmonitorja b'mod effettiv l-impenn u tiddetermina jekk hux qed ikun rispettat u li jitneħħew l-effetti ta' dannu tad-dumping. Jekk ir-rapporti ta' bejgħ ikunu ineżatti jew ikollhom in-nieqes, dan inissel dubju dwar kemm il-kumpanija tkun qed tirrispetta l-impenn b'mod sħiħ. Konformità mal-formalitajiet tar-rappurtar għandha għalhekk tkun meqjusa bħala li tifforma parti mill-obbligi primarji tal-kumpaniji konċernati, sakemm dawk il-formalitajiet m'humiex intenzjonati li jissimplifikaw il-proċeduri amministrattivi, imma huma wkoll neċessarji għall-funzjonar kif suppost tas-sistema b'mod ġenerali.

               (27)

               Bħala riżultat ta' dan f'dak li għandu x'jaqsam ma' jekk l-istatus quo dwar is-suq tal-Komunità inżammx (u, impliċitament, jekk saritx ħsara lill-industrija tal-Komunità), huwa kkunsidrat li l-ksur ta' l-obbligi tar-rappurtar qiegħed f'periklu s-sistema ta' impenji, sistema li twaqqfet biex speċifikament tiddefendi l-produtturi tal-Komunità tal-ħbula tal-wajer ta' l-azzar mid-dumping li jagħmel ħsara. In-nuqqas ta' rapporti sħaħ u li tista' toqgħod fuqhom inisslu wkoll dubji dwar jekk kienx hemm konformità mad-dispożizzjonijiet sostantivi ta' l-impenn u għalhekk il-Kummissjoni ma setgħetx tiddetermina jekk l-obbligi kollha tal-kumpanija ġewx sodisfatti. Għalhekk, il-Kummissjoni trid tikkunsidra tali vjolazzjonijiet bħala detrimentali għall-produtturi tal-Komunità.

               (28)

               B'żieda ma' dan, taħt l-impenji, il-UML u l-kumpaniji relatati tagħha, madwar id-dinja, jridu jirrispettaw id-dispożizzjonijiet kollha differenti ta' dak l-impenn u jieħdu miżuri effettivi biex jiżguraw li d-dispożizzjonijiet ġew osservati. Fil-każ preżenti, l-iċċekkjar u l-proċeduri interni neċessarji biex jippermettu lill-UML biex jissodisfaw l-obbligi tagħha skond it-termini ta' l-impenn, ma kenux preżenti.

               (29)

               Għalhekk, l-argumenti ppreżentati mill-kumpanija fir-rigward tal-formalitajiet tar-rappurtar ma jibdlux l-opinjoni tal-Kummissjoni li kien hemm ksur ta' l-impenji.

         b)   Proporzjonalità

               (30)

               Kien sottomess ukoll li għandha teżisti relazzjoni raġonevoli bejn azzjoni meħuda mill-Istituzzjonijiet tal-Komunità fi ħdan il-qafas tas-sistema preżenti ta' impenji ta' prezzijiet għal prodotti kkonċernati li joriġinaw mill-Indja u l-għanijiet intenzjonati tal-miżuri (i.e. proporzjonalità).

               (31)

               F'dak li għandu x'jaqsam mal-kwistjoni ta' proporzjonalità, ta' min jinnota l-ewwel li skond l-Artikolu 8(7) tar-Regolament bażiku, nuqqas ta' konformità ma' l-obbligi biex jipprovdu l-informazzjoni rilevanti (eż. non-konformità mal-kundizzjonijiet kollha ta' rappurtar) għandhom ikunu meqjusa bħala ksur ta' l-impenn. Aktar minn hekk, skond l-Artikolu 8(9) tar-Regolament bażiku, dazju definittiv għandu jkun impost f'każ ta' ksur ta' l-impenn. Ġie kkunsidrat li l-Artikoli jissottolineaw l-importanza unika tar-rapportar ta' l-obbligi. Dan hu enfasizzat ukoll bil-lingwaġġ ċar u preċiż ta' l-impenn innifsu, fejn huma stipulati l-obbligi kollha tar-rappurtar.

               (32)

               Dan il-metodu kien ikkonfermat ukoll mill-ġurisprudenza tal-Qorti tal-Prima Instanza li qatgħetha li kull ksur ta' impenn hu biżżejjed biex jiġġustifika l-irtirar ta' aċċettazzjoni ta' impenn (7).

               (33)

               Għalhekk, l-argumenti ppreżentati mill-UML fir-rigward tal-proporzjonalità ma jibdlux l-opinjoni tal-Kummissjoni li kien hemm ksur ta' l-impenji.

         c)   Pajjiż Li Qed Jiżviluppa

               (34)

               Il-UML argumentat ukoll li bħala produttur esportatur ibbażat fl-Indja, li skond id-WTO hija pajjiż li qed jiżviluppa, skond l-Artikolu 15 tal-Ftehim Anti-Dumping tad-WTO, għandha tingħatha “kunsiderazzjoni speċjali”, u għalhekk, il-Kummissjoni m'għandhiex tirtira l-aċċettazzjoni ta' l-impenn minħabba li dan kien “l-ewwel każ minuri ta' non-konformità”.

               (35)

               F'dak li jirrigwarda l-kwistjoni ta' jekk il-UML li hi bbażata f'pajjiż li qed jiżviluppa hijiex bażi li minħabba fiha ma jiġix irtirat l-aċċettazzjoni ta' l-impenn, ta' min ifakkar li l-UML hi l-kumpanija ewlenija ta' grupp ta' kumpaniji multi-nazzjonali u wieħed mill-akbar produtturi fid-dinja tal-prodott ikkonċernat. Fid-dawl tal-kompetenza apparenti ta' dawk li jimmaniġġjaw u ta' l-istruttura tal-grupp UML li rat il-Kummissjoni waqt iż-żjarat ta' verifika, ma jistax jiġi aċċettat li l-konformità mal-kundizzjoni tar-rappurtar kienet toħloq diffikultajiet għall-kumpanija. Aktar minn hekk, jekk kumpanija toffri li tidħol għal impenn, għandha tiżgura li sussegwentement tkun kapaċi tikkonforma ma' l-obbligi marbuta ma' l-impenn. L-argumenti tal-kumpanija, f'dan l-istadju, huma għalhekk rifjutati.

         d)   Oriġini non-preferenzjali għal skopijiet ta' importazzjoni

               (36)

               Rigward il-kwistjoni ta' l-oriġini għal ħbula tal-wajer ta' l-azzar esportati fil-Komunità minn Dubai, magħmula minn wajer mibrum ta' oriġini Indjana, il-UML issottomettiet li l-merkanzija in kwestjoni ma żammitx oriġini Indjana fl-istadju finali ta' l-ipproċessar (i.e. meta l-wajer mibrum jitgħawweġ u jitlesta f'ħabel tal-wajer ta' l-azzar) imma, minflok, l-oriġini ta' l-UAE ingħatat lill-merkanzija minħabba l-proċess finali.

               (37)

               Rigward dan, il-UML argumentat li l-Kummissjoni għamlet ħażin li qagħdet fuq il-bidla fl-Intestatura b'4 diġits bħala fattur determinali għal oriġini non-preferenzjali. Il-UML issottomettiet ukoll li, skond l-Artikoli 24 u 25 tal-Kodiċi Doganali tal-Komunità, bidla fl-Intestatura b'4 diġits hi biss fattur wieħed li ttieħed kont tiegħu u mhux neċessarjament konklusiv minħabba li addizzjoni lokali tal-valur ta' dħul ta' importazzjonijiet hi kwistjoni oħra vitali. Rigward dan, kien sottomess li l-addizzjoni lokali ta' dħul f'Dubai kienet aktar minn 25 %. B'żieda ma' dan, il-UML ukoll sostniet li l-iddeterminar ta' l-oriġini tal-merkanzija minn referenzi għall-bidliet (jew le) ta' Intestatura b'4 diġits kienet il-pożizzjoni tal-Komunità għan-negozjati li kienu għaddejin fid-WTO dwar ir-regoli ta' l-oriġini u kienu “mhux adottati fil-liġi tal-Komunità”.

               (38)

               Il-UML iddikjarat ukoll li ma kenitx konxja ta' regoli ta' l-oriġini mhux preferenzjali u li meta l-fabbrika f'Dubai twaqqfet fl-2003 il-maniġment tal-ġrupp f'Dubai u fl-Indja assuma li l-ħbula tal-wajer ta' l-azzar prodotti f'Dubai minn wajer mibrum ta' oriġini Indjana, jsir ta' oriġini ta' l-UAE.

               (39)

               Rigward dawn l-argumenti li qajmet il-UML dwar l-oriġini tal-prodotti in kwestjoni esportati lill-Komunità minn Dubai, il-Kummissjoni għandha l-ewwel tindika li żewġ pajjiżi jew iżjed huma involuti fil-produzzjoni ta' l-oġġetti, għal oriġini non-preferenzjali l-kunċett ta' “l-aħħar trasformazzjoni sostanzjali” tabilħaqq tiddetermina l-oriġini tal-merkanzija. Madankollu, b'mod ġenerali, il-kriterju ta' l-aħħar trasformazzjoni sostanzjali hu mogħti b'wieħed minn dawn it-tliet modi li ġejjin, jiġifieri (i) b'regola li timponi bidla fl-intestatura (sotto) tat-tariffa fin-nomenklatura tas-Sistema Armonizzata, jew (ii) b'lista ta' operazzjonijiet ta' manifattura jew proċessar li jikkonferixxu jew ma jikkonferixxux fuq il-merkanzija l-oriġini tal-pajjiż li fih dawn l-operazzjonijiet twettqu, jew (iii) b'regola ta' valur miżjud.

               (40)

               F'dan il-każ, il-ħbula tal-wajer ta' l-azzar huma wieħed mill-prodotti koperti bir-regola li tobbliga bidla fl-istestatura (sotto) tat-tariffa. Għalhekk, minħabba li l-Intestatura b'4 diġits għall-wajer mibrum u l-ħbula tal-wajer ta' l-azzar hi l-istess, il-proċess ta' trasformazzjoni li sar f'Dubai ma bidilx l-oriġini Indjana għad-determinazzjoni ta' l-oriġini non-preferenzjali.

               (41)

               B'żieda ma' dan, għalhekk ma kienx neċessarju li tkun indirizzata l-kwistjoni ta' “valur addizzjonali fuq dħul impurtat” f'Dubai, f'ġieh l-ordni ta' amministrazzjoni tajba, saret ukoll eżaminazzjoni tal-figuri provduti b'appoġġ għas-sottomissjoni tal-UML li l-valur addizzjonali lokali f'Dubai kien sostanzjali. Din l-eżaminazzjoni wriet li l-valur attwali miżjud f'Dubai kien, minkejja kollox, aktar baxx mil-limitu ta' 25 % li stqarret il-kumpanija, meta espress f'persentaġġ tal-prezz tal-ħbula tal-wajer ta' l-azzar apparti x-xogħlijiet.

               (42)

               Rigward is-sottomissjoni tal-UML li l-metodu tal-bidla ta' l-Intestatura b'4 diġits hi pożizzjoni tan-negozjar tal-Kummissjoni rigward l-oriġini tan-negozjati tad-WTO u mhux adottata fil-liġi, ta' min jinnota li r-regola ta' l-Intestatura b'4 diġits hi prattika stabbilita sew fl-applikar ta' l-Artikolu 24 tal-Kodiċi tad-Dwana tal-Komunità. Propjament, hija r-regola applikata mill-Istituzzjonijiet tal-Komunità u l-awtoritajiet kompetenti tad-dwana ta' l-Istati Membri li tiddetermina l-oriġini non-preferenzjali ta' serje ta' prodotti, li fosthom hemm il-prodott in kwestjoni.

               (43)

               Rigward id-dikjarazzjoni li l-kumpanija ma kenitx konxja tar-regoli ta' l-oriġini non-preferenzjali, il-Kummissjoni trid l-ewwel nett tirrepeti li l-UML hi l-kumpanija ewlenija b'operazzjoni kbira multi-nazzjonali relatata ma' siti ta' produzzjoni, distributuri u uffiċċji tal-bejgħ li jinsabu madwar id-dinja. Minħabba l-moviment ta' materji primi, u merkanzija lesta jew lesta parzjalment bejn il-kumpaniji membri fil-grupp, jidher li hu improbabbli li l-kumpanija ma kenitx konxja tar-regoli ta' l-oriġini non-preferenzjali jew ta' l-oriġini tal-prodotti ewlenin prodotti f'wieħed mis-siti tagħha. Barra dan, ta' min jinnota li, f'kwalunkwe każ, il-kumpaniji huma meqjusa li jafu l-Kodiċi u r-regoli applikabbli u ma jistgħux jinvokaw l-injoranza bħala ġustifikazzjoni tan-non-rispett tar-regoli fis-seħħ.

               (44)

               Fid-dawl ta' dan t'hawn fuq, il-Kummissjoni tikkunsidra li l-oġġetti in kwestjoni, esportati minn Dubai, kienu ta' oriġini Indjana u għalhekk kellhom ikunu soġġetti għall-miżuri anti-dumping applikabbli fuq importazzjonijiet tal-ħbula tal-wajer ta' l-azzar li joriġinaw mill-Indja.

               (45)

               Għalhekk, l-argumenti ppreżentati mill-kumpanija rigward l-oriġini ta' l-oġġetti in kwestjoni ma kenux aċċettati u, għalhekk, ma bidlux l-opinjoni tal-Kummissjoni li seħħ ksur ta' l-impenji.

         C.   EMENDA TA' DEĊIŻJONI 1999/572/KE

               (46)

               Fid-dawl ta' dan t'hawn fuq, huwa kkunsidrat li l-aċċettazzjoni ta' l-impenn li daħlet għalih Usha Martin Industries & Usha Beltron Ltd magħrufa bħala Usha Martin Ltd, għandha tiġi rtirata. L-Artikolu 1 tad-Deċiżjoni tal-Kummissjoni 1999/572/KE li taċċetta impenn minn Usha Martin Industries & Usha Beltron Ltd għandu jiġi emendat skond dan,

         IDDEĊIDIET KIF ĠEJ:
   Artikolu 1
   L-aċċettazzjoni ta' l-impenn f'relazzjoni ma' l-importazzjonijiet tal-ħbula ta' l-azzar u kejbils offruti minn Usha Martin Industries & Usha Beltron Ltd hi hawnhekk irtirata.
   Artikolu 2
   It-tabella fl-Artikolu 1(1) tad-Deċiżjoni 1999/572/KE hi sostitwita bit-tabella li ġejja:

               Pajjiż

               Manifattur

               Kodiċi TARIC addizzjonali

               Is-Sud Afrika

                           Haggie

                           Lower Germiston Road

                           Jupiter

                           PO Box 40072

                           Cleveland

                           South Africa

               A023

         Artikolu 3
   Din id-Deċiżjoni għandha tidhol fis-seħħ fil-jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Brussel, it-22 ta’ Diċembru 2005.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 56, 6.3.1996, p. 1. Regolament kif l-aħħar emendat bir-Regolament (KE) Nru 2117/2005 (ĠU L 340, 23.12.2005, p. 17).

      (2)  ĠU L 217, 17.8.1999, p. 1. Regolament kif l-aħħar emendat bir-Regolament (KE) Nru 1674/2003 (ĠU L 238, 25.9.2003, p. 1).

      (3)  ĠU L 217, 17.8.1999, p. 63. Regolament kif l-aħħar emendat bir-Regolament (KE) Nru 1678/2003 (ĠU L 238, 25.9.2003, p. 13).

      (4)  Ara paġna 1 ta' dan il-Ġurnal Uffiċjali.

      (5)  ĠU L 302, 19.10.1992, p. 1. Regolament kif l-aħħar emendat bir-Regolament (KE) Nru. 648/2005 tal-Parlament Ewropew u tal-Kunsill (ĠU L 117, 4.5.2005, p. 13).

      (6)  ĠU L 253, 11.10.1993, p. 1. Regolament kif l-aħħar emendat bir-Regolament (KE) Nru 883/2005 (ĠU L 148, 11.6.2005, p. 5.).

      (7)  Każ T-51/96 Miwon Co. Ltd. v il-Kunsill [2000] ECR II-1841, paragrafu 52.


title: Id-Deċiżjoni tal-Kunsill tat-30 ta' Novembru 1992 li tikkonċerna l-konklużjoni tal-Ftehim bejn il-Komunità Ekonomika Ewropea u l-Konfederazzjoni Svizzera fuq it-trasport ta' merkanzija bit-triq u bil-ferrovija

text:
258                 MT                             Il-Ġurnal Uffiċjali ta’ l-Unjoni Ewropea                                             11/Vol. 18

31992D0578

21.12.1992                                IL-ĠURNAL UFFIĊJALI TAL-KOMUNITAJIET EWROPEJ                                                   L 373/26

                                                 ID-DEĊIŻJONI TAL-KUNSILL
             tat-30 ta’ Novembru 1992 li tikkonċerna l-konklużjoni tal-Ftehim bejn il-Komunità Ekonomika Ewropea
                         u l-Konfederazzjoni Svizzera fuq it-trasport ta’ merkanzija bit-triq u bil-ferrovija

                                                                 (92/578/KEE)

IL-KUNSILL TAL-KOMUNITAJIET EWROPEJ,                                      IDDEĊIEDA DAN LI ĠEJ:

                                                                                Artikolu 1
Wara li kkonsidra t-Trattat li jistabbilixxi l-Komunità Ekonomika
Ewropea, u b’mod partikolari l-Artikolu 75 tiegħu,

                                                                          Il-Ftehim bejn il-Komunità Ekonomika Ewropea u
                                                                          l-Konfederazzjoni Svizzera fuq it-trasport ta’ merkanzija bit-triq u
                                                                          bil-ferrovija hu hawnhekk approvat għan-nom tal-Komunità.
Wara li kkonsidra l-proposta tal-Kummissjoni,

                                                                          It-test ta’ dan il-Ftehim huwa anness ma’ din id-Deċiżjoni.

Wara li kkonsidra l-opinjoni tal-Parlament Ewropew (1),

                                                                                Artikolu 2

Wara li kkonsidra l-opinjoni tal-Kumitat Ekonomiku u Soċjali (2),
                                                                          Il-President tal-Kunsill għandu           jinnotifika   kif     preskritt
                                                                          fl-Artikolu 21 tal-Ftehim.

Billi l-ftehim bejn il-Komunità Ekonomika Ewropea u
l-Konfederazzjoni Svizzera fuq it-trasport ta’ merkanzija bit-triq u                                   Artikolu 3
bil-ferrovija jista’ jipprovdi soluzzjoni għad-diversi problemi kor-
renti tat-trasport transalpin ta’ merkanzija; billi hu neċessarju li
jiġi żgurat l-iżvilupp non-diskriminatorju ta’ transitu sabiex jgħin
il-kummerċ internazzjonali biex jiġi kondott bl-anqas prezz pos-          L-arranġament amministrattiv preskritt fil-punt II.4 ta’ l-Anness 6
sibbli għall-pubbliku u biex jiġu ridotti għal minimu l-ostakoli          għall-Ftehim għandu jiġi approvat skond il-proċedura preskritta
amministrattivi u tekniċi li jaffettwaw it-transitu;                      fl-Artikolu 4 ta’ din id- Deċiżjoni.

                                                                                Artikolu 4
Billi dawn l-għanijiet għandhom, fl-istess ħin, jagħtu każ għal-
libertà ta’ l-għażla ta’ l-utenti u aspetti relatati mas-sigurtà fit-
toroq, il- protezzjoni tas-saħħa pubblika u ta’ l-ambjent fir-reġjuni
Alpini;                                                                   Il-Kummissjoni għandha tiġi assistita minn kumitat kompost
                                                                          mir-rappreżentanti ta’ l-Istati Membri u ppresedut minn
                                                                          rappreżentant tal-Kummissjoni.

Billi l-għanijiet u l-kontenut tal-Ftehim huma fl-iskop tal-politika
                                                                          Ir-rappreżentant tal-Kummissjoni għandu jissottometti
komuni tat-trasport u l-istandards tekniċi jilagħbu l-parti tagħhom
                                                                          lill-Kummissjoni abbozz tal-miżuri li jridu jittieħdu. Il-Kumitat
biex jintlaħqu dawn l-għanijiet;
                                                                          għandu jagħti l-opinjoni tiegħu fuq l-abbozz f’limitu taż-żmien li
                                                                          l-President tiegħu jippreskrivi skond l-urġenza tal-materja.
                                                                          L-opinjoni għandha tingħata bil-maġġoranza preskritta
                                                                          fl-Artikolu 148(2) tat-Trattat fil-każ tad-deċiżjonijiet li l-Kunsill
Billi jixraq illi tiġi preskritta proċedura bil-għan li tapprova          ikun meħtieġ li jadotta fuq proposta mill-Kummissjoni. Il-voti
l-arranġamenti amministrattivi maħsuba mill-Ftehim,                       tar-rappreżentanti ta’ l-Istati Membri fil-Kumitat għandu jkollhom
                                                                          il-piż skond kif preskritt f’dak l-Artikolu.

(1) ĠU C 305, tat-23.11.1992.
(2) ĠU C 313, tat-30.11.1992, p. 16.                                      Il-President ma għandux jivvota.
 ---pagebreak--- 11/Vol. 18          MT                             Il-Ġurnal Uffiċjali ta’ l-Unjoni Ewropea                                     259

Il-Kummissjoni għandha tadotta d-disposizzjonijiet maħsuba jekk                                    Artikolu 5
dawn ikunu skond l-opinjoni tal-Kumitat.Jekk il-miżuri maħsuba
ma jkunux skond l-opinjoni tal-Kumitat, jew l-ebda opinjoni ma            Il-Kummissjoni għandha tadotta l-miżuri neċessarji biex
tingħata, il-Kummissjoni għandha, mingħajr dewmien,                       timplimenta l-arranġamenti amministrattivi msemmija
tissottometti lill-Ġurnal Uffiċjali tal-Komunitajiet Ewropej proposta     fl-Artikolu 3 skond il-proċedura preskritta fl-Artikolu 4.
tal-Kunsill relatata mal-miżuri li għandhom jittieħdu. Il-Kunsill
għandu jaġixxi b’maġġoranza kkwalifikata.
                                                                          Magħmula fi Brussel, fit-30 ta’ Novembru 1992.
                                                                                F’isem il-Kunsill
Jekk, wara li jgħaddi perjodu ta’ erba’ ġimgħat mid-data ta’
riferiment lill-Kunsill, il-Kunsill ma jkunx aġixxa, il-miżuri                                             Il-President
proposti għandhom jiġu adottati mill-Kummissjoni.                                                           T. EGGAR


title: 2010/201/: Deċiżjoni tal-Parlament Ewropew u tal-Kunsill tad- 9 ta' Marzu 2010 dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehima Interistituzzjonali tas- 17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               8.4.2010

               MT

               Il-Ġurnal Uffiċjali tal-Unjoni Ewropea

               L 88/14

         DEĊIŻJONI TAL-PARLAMENT EWROPEW U TAL-KUNSILL
   tad-9 ta' Marzu 2010
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2010/201/UE)
   IL-PARLAMENT EWROPEW U L-KUNSILL TAL-UNJONI EWROPEA,
   wara li kkunsidraw it-Trattat dwar il-Funzjonament tal-Unjoni Ewropea,
   wara li kkunsidraw il-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b'mod partikulari l-punt 28 tagħha,
   wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (2), u b'mod partikulari l-Artikolu 12(3) tiegħu,
   wara li kkunsidraw l-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) ġie mwaqqaf sabiex jipprovdi sostenn addizzjonali lil ħaddiema ssensjati li jbatu l-konsegwenzi ta' bidliet strutturali ewlenin fix-xejriet kummerċjali dinjin, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)

               L-għan tal-FEG ġie mwessa’ għall-applikazzjonijiet mressqa mill-1 ta’ Mejju 2009 biex jinkludi sostenn lill-ħaddiema li jitilfu l-impjieg bħala riżultat dirett tal-kriżi globali finanzjarja u ekonomika.

               (3)

               Il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-FEG taħt il-limitu massimu annwali ta’ EUR 500 miljun.

               (4)

               Il-Ġermanja ressqet applikazzjoni għall-mobilizzazzjoni tal-FEG, fir-rigward ta' sensji fis-settur tal-karrozzi, fit-13 ta' Awwissu 2009 u ssupplimentatha b'informazzjoni addizzjonali sat-23 ta' Ottubru 2009. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbiliti fl-Artikolu 10 tar-Regolament (KE) Nru 1927/2006, għalhekk il-Kummissjoni tipproponi li tuża l-ammont ta' EUR 6 199 341.

               (5)

               Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Ġermanja.

         ADOTTAW DIN ID-DEĊIŻJONI:
   Artikolu 1
   Fil-qafas tal-baġit ġenerali tal-Unjoni Ewropea stabbilit għas-sena finanzjarja 2010, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jipprovdi s-somma ta' EUR 6 199 341 f'approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, id-9 ta’ Marzu 2010.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         M. Á. MORATINOS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Deċiżjoni (UE) 2015/1574 tal-Bank Ċentrali Ewropew tal-4 ta' Settembru 2015 li temenda d-Deċiżjoni BĊE/2014/8 dwar il-projbizzjoni tal-finanzjament monetarju u r-remunerazzjoni ta' depożiti tal-gvern minn banek ċentrali nazzjonali (BĊE/2015/29)

text:
               22.9.2015

               MT

               Il-Ġurnal Uffiċjali tal-Unjoni Ewropea

               L 245/12

         DEĊIŻJONI (UE) 2015/1574 TAL-BANK ĊENTRALI EWROPEW
   tal-4 ta' Settembru 2015
   li temenda d-Deċiżjoni BĊE/2014/8 dwar il-projbizzjoni tal-finanzjament monetarju u r-remunerazzjoni ta' depożiti tal-gvern minn banek ċentrali nazzjonali (BĊE/2015/29)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari t-tieni inċiż tal-Artikolu 132(1) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari t-tieni inċiż tal-Artikolu 34.1 tiegħu,
   Billi:

               (1)

               Id-Deċiżjoni BĊE/2014/8 tal-Bank Ċentrali Ewropew (1) tispeċifika r-rati tas-suq li għandhom joperaw bħala limiti massimi għar-remunerazzjoni ta' depożiti miżmuma minn gvernijiet u awtoritajiet pubbliċi mal-bank ċentrali nazzjonali (BĊN) tagħhom. Dan jassisti lill-Kunsill Governattiv biex jimmonitorja l-konformità tal-BĊNi mal-projbizzjoni tal-finanzjament monetarju kif stipulat fl-Artikolu 123 tat-Trattat dwar il-Funzjonament tal-Unjoni Ewropea.

               (2)

               L-indiċi Eurepo ġie identifikat fl-Artikolu 1(d) tad-Deċiżjoni BĊE/2014/8 bħala r-rata tas-suq iggarantita fir-rigward ta' depożiti għal terminu fiss f'euro. Mit-2 ta' Jannar 2015 'il quddiem, l-indiċi Eurepo ma baqax jintuża. Ir-rata tas-suq iggarantita fir-rigward ta' depożiti għal terminu fiss f'euro issa ser tkun l-iSTOXX EUR GC Pooling term indices b'maturità kumparabbli.

               (3)

               Għaldaqstant, id-Deċiżjoni BĊE/2014/8 għandha tiġi emendata f'dan is-sens,

         ADOTTA DIN ID-DEĊIŻJONI:
   Artikolu 1
   Emendi
   L-Artikolu 1(3) tad-Decizjoni BĊE/2014/8 huwa mibdul b'dan li gej:

                  “(d)

                  ‘rata tas-suq iggarantita’ tfisser: (i) fir-rigward ta' depożiti għal terminu fiss f'euro, l-iSTOXX EUR GC Pooling term indices b'maturità kumparabbli; u (ii) fir-rigward ta' depożiti għal terminu fiss f'munita differenti, rata kumparabbli.”

   Artikolu 2
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tieghu f'Il-Ġurnal Uffiċjali tal-Unjoni Ewropea.

      Magħmul fi Frankfurt am Main, l-4 ta' Settembru 2015.

            Il-President tal-BĊE

         Mario DRAGHI

      (1)  Deċiżjoni BĊE/2014/8 dwar il-projbizzjoni tal-finanzjament monetarju u r-remunerazzjoni ta' depożiti tal-gvern minn banek ċentrali nazzjonali (2014/303/UE) (ĠU L 159, 28.5.2014, p. 54).


title: 2009/674/KE: Deċiżjoni tal-Parlament Ewropew tat- 23 ta’ April 2009 dwar l-għeluq tal-kontijiet tal-Aġenzija Ewropea għall-Ambjent għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/184

         DEĊIŻJONI TAL-PARLAMENT EWROPEW
   tat-23 ta’ April 2009
   dwar l-għeluq tal-kontijiet tal-Aġenzija Ewropea għall-Ambjent għas-sena finanzjarja 2007
   (2009/674/KE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għall-Ambjent għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali finali tal-Aġenzija Ewropea għall-Ambjent għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat tal-KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikulari l-Artikolu 185 tiegħu,

               —

               wara li kkunsidra r-Regolament tal-Kunsill (KEE) Nru 1210/90 tas-7 ta’ Mejju 1990 dwar l-istabbiliment tal-Aġenzija Ewropea għall-Ambjent u tan-Netwerk Ewropew ta’ Informazzjoni u Osservazzjoni tal-Ambjent (4), u b’mod partikolari l-Artikolu 13 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A6-0171/2009),

               1.

               Jinnota li l-kontijiet annwali finali tal-Aġenzija Ewropea għall-Ambjent huma hekk kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija Ewropea għall-Ambjent għas-sena finanzjarja 2007;

               3.

               Jagħti istruzzjonijiet lill-President tiegħu biex jgħaddi din id-deciżjoni lid-direttur eżekuttiv tal-Aġenzija Ewropea għall-Ambjent, lill-Kunsill, lill-Kummissjoni u lill-Qorti tal-Awdituri u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 4.

      (2)  ĠU C 311, 5.12.2008, p. 64.

      (3)  ĠU L 248, 16.9.2002, p. 1.

      (4)  ĠU L 120, 11.5.1990, p. 1.

      (5)  ĠU L 357, 31.12.2002, p. 72.


title: Id-Deċiżjoni tal-Kummissjoni tat-3 April 1998 li temenda d-Decizjoni Nru 95/539/EC li tistabbilixxi Kumitat ta' esperti dwar it-transitu ta' gass naturali minn grilji(Test b'relevanza għaż-ŻEE)

text:
Avviż Legali Importanti

|

31998D0285

Official Journal L 128 , 30/04/1998 P. 0070 - 0070

		Id-Deċiżjoni tal-Kummissjonitat-3 April 1998li temenda d-Decizjoni Nru 95/539/EC li tistabbilixxi Kumitat ta' esperti dwar it-transitu ta' gass naturali minn grilji [1](98/285/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunitajiet Ewropej,Billi għal raġunijiet ta' kontinwità tax-xogħol tal-Kumitat ta' esperti dwar it-transitu ta' gass naturali minn grilji stabbilit bid-Deċiżjoni tal-Kummissjoni 95/539/KE [2], huwa xieraq li titħassar id-dispożizzjoni stipulata fit-tielet paragrafu ta' l-Artikolu 6 ("żmien ta' kariga");Billi d-Deċiżjoni Nru 95/539/KE għandha tkun hekk emendata,IDDECIDIET KIF GEJ:Artikolu unikuFl-Artikolu 6 tad-Deċiżjoni Nru 95/539/KE, il-paragrafu 3 huwa mħassar.Magħmul fi Brussell, fit-23 ta' April 1998.Għall-KummissjoniChristos PapoutsisMembru tal-Kummissjoni[1] (Test b'relevanza għaż-ŻEE)[2] ĠU L 304, tas-16.12.1995, p. 57.--------------------------------------------------


title: 2013/471/UE: Deċiżjoni tal-Kunsill tat- 23 ta’ Settembru 2013 dwar l-għoti ta’ allowances ta’ kuljum u r-rimborż tal-ispejjeż tal-ivvjaġġar tal-membri tal-Kumitat Ekonomiku u Soċjali Ewropew u s-supplenti tagħhom

text:
                  25.9.2013

                  MT

                  Il-Ġurnal Uffiċjali tal-Unjoni Ewropea

                  L 253/22

         DEĊIŻJONI TAL-KUNSILL
         tat-23 ta’ Settembru 2013
         dwar l-għoti ta’ allowances ta’ kuljum u r-rimborż tal-ispejjeż tal-ivvjaġġar tal-membri tal-Kumitat Ekonomiku u Soċjali Ewropew u s-supplenti tagħhom
         (2013/471/UE)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea u, b’mod partikolari, it-tielet paragrafu tal-Artikolu 301 tiegħu,
         Billi:

                     (1)

                     Id-Deċiżjoni tal-Kunsill 81/121/KEE (1) stabbilixxiet regoli dwar l-għoti ta’ allowances ta’ kuljum u r-rimborż tal-ispejjeż tal-ivvjaġġar tal-membri tal-Kumitat Ekonomiku u Soċjali Ewropew (il-“Kumitat”), is-supplenti u l-esperti.

                     (2)

                     Fir-riżoluzzjoni tiegħu tal-10 ta’ Mejju 2012 (2), il-Parlament Ewropew innota li l-Bureau tal-Kumitat ħa l-impenn li jirriforma s-sistema għar-rimborż tal-ispejjeż lill-membri tal-Kumitat u s-supplenti tagħhom.

                     (3)

                     Fit-12 ta’ Ottubru 2012, il-Kumitat talab il-Kunsill biex jadotta Deċiżjoni ġdida dwar l-għoti ta’ allowances ta’ kuljum u r-rimborż tal-ispejjeż tal-ivvjaġġar tal-membri tal-Kumitat u s-supplenti tagħhom, li tħassar u tissostitwixxi d-Deċiżjoni 81/121/KEE.

                     (4)

                     L-ammonti tal-allowances ta’ kuljum imħallsa lill-membri tal-Kumitat u lis-supplenti tagħhom għandhom jiġu adattati. Għandha tiġi prevista wkoll sistema għar-rimborż ta’ spejjeż tat-trasport fuq il-bażi tal-ispejjeż effettivi„ kif ukoll għal allowances li jikkumpensaw għall-ħin użat minn dawk il-membri u s-supplenti tagħhom fil-qadi ta’ dmirijiethom u għal spejjeż amministrattivi relatati.

                     (5)

                     Fejn xieraq, regoli dettaljatirigward l-għoti ta’ allowances, ir-rimborż tal-ispejjeż tal-ivvjaġġar u l-iffissar ta’ limiti massimi ta’ rimborż għall-ispejjeż tal-ivvjaġġar, għandhom jiġu stabbiliti fil-livell tal-Kumitat.

                     (6)

                     Sabiex jiġi ggarantit livell xieraq ta’ kontinwità għall-membri tal-Kumitat u s-supplenti tagħhom, għandhom jiġu previsti regoli transitorji.

                     (7)

                     Id-Deċiżjoni 81/121/KEE għandha għalhekk titħassar,

               ADOTTA DIN ID-DEĊIŻJONI:

            Artikolu 1
            Il-membri tal-Kumitat Ekonomiku u Soċjali Ewropew (il-“Kumitat”) u s-supplenti tagħhom (flimkien imsejħa bħala l-“benefiċjarji”) għandhom ikunu intitolati għal allowance ta’ kuljum għall-ġranet tal-laqgħat, għar-rimborż tal-ispejjeż tal-ivvjaġġar tagħhom u għal allowances għad-distanza u t-tul ta’ żmien, f’konformità ma’ din id-Deċiżjoni.

            Artikolu 2

               1.   L-allowance ta’ kuljum għall-benefiċjarji li jattendu l-laqgħat għandha tiġi ffissata għal EUR 290.
               Il-Kumitat jista’ jiddeċiedi li jżid l-allowance ta’ kuljum b’massimu ta’ 50 %:

                           (a)

                           meta benefiċjarju debitament mistieden għal laqgħa waħda jew aktar ikun obbligat iħallas għal akkomodazzjoni għal lejl fil-post tal-laqgħa kemm qabel l-ewwel laqgħa kif ukoll wara l-aħħar laqgħa; jew

                           (b)

                           fil-każ ta’ missjoni barra Brussell, fejn ir-rati tal-lukandi magħżula bħala akkomodazzjoni għall-benefiċjarji ikunu aktar minn EUR 150 għal kull lejl.

               2.   L-allowance ta’ kuljum tista’ titħallas lill-benefiċjarji għal massimu ta’ jumejn bejn żewġ laqgħat, meta dik l- allowance tkun inqas mir-rimborż tal-ispejjeż tal-ivvjaġġar li l-benefiċjarju altrimenti jġarrab għal vjaġġ bir-ritorn bejn dawk il-laqgħat.

            Artikolu 3
            L-ispejjeż tal-ivjaġġar tal-benefiċjarji għandhom jiġu rimborżati abbażi tal-ispejjeż li effettivament ikunu ġġarrbu. Il-Kumitat għandu jiffissa limiti massimi adatti ta’ rimborż, bl-għan li jiżgura li n-nefqa tiegħu relatata mal-ispejjeż tal-ivvjaġġar ma taqbiżx il-livell li qiegħed fil-baġit annwali vvotat tiegħu.

            Artikolu 4
            Il-benefiċjarji għandhom ikunu intitolati għal allowances għad-distanza u t-tul ta’ żmien. Fil-każ ta’ vjaġġi bejn il-post tar-residenza tal-benefiċjarju u Brussell, il-benefiċjarju għandu jkun intitolat għal allowances fir-rigward ta’ vjaġġ wieħed lejn Brussell u vjaġġ wieħed lura minn Brussell għal kull ġimgħa ta’ xogħol fil-Kumitat.

            Artikolu 5
            Il-Kumitat għandu jadotta dispożizzjonijiet dettaljati li jimplimentaw l-Artikoli 2, 3 u 4 sas-16 ta’ Jannar 2014.

            Artikolu 6
            L-allowance għad-distanza msemmija fl-Artikolu 4 għandha tiġi kkalkolata kif ġej:

                        (a)

                        għall-parti tal-vjaġġ bejn 0 u 50 km: EUR 15;

                        (b)

                        għall-parti tal-vjaġġ bejn 51 u 500 km: EUR 0,08/km;

                        (c)

                        għall-parti tal-vjaġġ bejn 501 u 1 000 km: EUR 0,04/km;

                        (d)

                        għall-parti tal-vjaġġ bejn 1 001 u 3 000 km: EUR 0,02/km

                        (e)

                        għall-parti tal-vjaġġ li taqbeż it-3 000 km: l-ebda allowance.

            Artikolu 7
            L-allowance għat-tul ta’ żmien imsemmija fl-Artikolu 4 għandha tiġi kkalkolata kif ġej:

                        (a)

                        għal vjaġġ ta’ tul ta’ żmien totali ta’ bejn sagħtejn u erba’ sigħat: ammont ekwivalenti għal wieħed minn tmienja tal-allowance ta’ kuljum previst fl-Artikolu 2;

                        (b)

                        għal vjaġġ ta’ tul ta’ żmien totali ta’ bejn erba’ u sitt sigħat: ammont ekwivalenti għal kwart tal-allowance ta’ kuljum previst fl-Artikolu 2;

                        (c)

                        għal vjaġġ ta’ tul ta’ żmien totali ta’ aktar minn sitt sigħat u li ma jirrikjedix waqfa għal lejl: ammont ekwivalenti għal nofs l-allowance ta’ kuljum previst fl-Artikolu 2;

                        (d)

                        għal vjaġġ ta’ tul ta’ żmien totali ta’ aktar minn sitt sigħat u li jirrikjedi waqfa għal lejl: ammont ekwivalenti għall-allowance ta’ kuljum previst fl-Artikolu 2, soġġett għall-preżentazzjoni ta’ evidenza dokumentata.

            Artikolu 8

               1.   Bħala miżura transitorja, u soġġett għall-paragrafu 2 ta’ dan l-Artikolu, il-benefiċjarji jistgħu jitolbu li d-Deċiżjoni 81/121/KEE tibqa’ tiġi applikata fir-rigward tagħhom sat-tmiem tal-mandat tagħhom li jiskadi fl-20 ta’ Settembru 2015.

               2.   Fl-applikazzjoni tal-paragrafu 1 ta’ dan l-Artikolu, il-Kumitat jista’ jiddeċiedi li japplika tnaqqis għall-ammonti stabbiliti fid-Deċiżjoni 81/121/KEE.

            Artikolu 9
            Il-Kumitat għandu, sat-30 ta’ April ta’ kull sena, iressaq quddiem il-Parlament Ewropew u l-Kunsill rapport dettaljat dwar ir-rimborż tal-ispejjeż tal-ivvjaġġar u tal-allowances imħallsa lill-benefiċjarji fis-sena ta’ qabel. Dak ir-rapport għandu jindika fid-dettall in-numru ta’ benefiċjarji, in-numru ta’ vjaġġi, id-destinazzjonijiet, il-klassi tal-ivvjaġġar u l-ispejjeż tal-ivvjaġġar imġarrba u rimborżati, kif ukoll l-allowances imħallsa.

            Artikolu 10
            Sas-16 ta’ Ottubru 2015, il-Kumitat għandu jressaq quddiem il-Kunsill rapport ta’ evalwazzjoni dwar l-applikazzjoni ta’ din id-Deċiżjoni u partikolarment dwar l-impatt baġitarju tagħha.
            Dak ir-rapport ta’ evalwazzjoni għandu jinkludi l-elementi li jippermettu lill-Kunsil jiddetermina, kif neċessarju, l-allowances tal-benefiċjarji.

            Artikolu 11
            Mingħajr preġudizzju għall-Artikolu 8(1), id-Deċiżjoni 81/121/KEE titħassar b’effett mill-15 ta’ Ottubru 2013.

            Artikolu 12
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Magħmul fi Brussell, it-23 ta’ Settembru 2013.

                  Għall-Kunsill

                  Il-President

               V. JUKNA

            (1)  Deċiżjoni tal-Kunsill 81/121/KEE tat-3 ta’ Marzu 1981 dwar l-għoti ta’ allowances ta’ kuljum u r-rimbors tal-ispejjeż tal-ivvjaġġar tal-membri tal-Kumitat Ekonomiku u Soċjali, is-supplenti u l-esperti (ĠU L 67, 12.3.1981, p. 29).

            (2)  ĠU L 286, 17.10.2012, p. 110.


title: Id-Deċiżjoni tal-Kunsill tas-27 ta’ Ġunju ta’ l-2002 li temenda d-deċiżjoni 1999/311/KE li taddotta t-tielet fażi ta’ l-iskema ta’ koperazzjoni trans-Ewropea għal edukazzjoni ogħla (Tempus III) 2000 sa 2006)

text:
Avviż Legali Importanti

|

32002D0601

Official Journal L 195 , 24/07/2002 P. 0034 - 0037

		Id-Deċiżjoni tal-Kunsilltas-27 ta’ Ġunju ta’ l-2002li temenda d-deċiżjoni 1999/311/KE li taddotta t-tielet fażi ta’ l-iskema ta’ koperazzjoni trans-Ewropea għal edukazzjoni ogħla (Tempus III) 2000 sa 2006)(2002/601/KE)IL-KUNSILL TA’ L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,Wara li kkonsidra l-proposta mill-Kummissjoni [1],Wara li kkonsidra l-opinjoni tal-Parlament Ewropew [2],Wara li kkonsidrat l-opinjoni tal-Kumitat Ekonomiku u Soċjali [3],Wara li kkonsulta mal-Kumitat tar-Reġjuni,billi:(1) Fit-23 ta’ Lulju ta’ l-1996 il-Kunsill addotta Regolament (KE) Numru 1488/96 dwar miżuri finanzjarji u tekniċi li jakkumpanjaw (MEDA) ir-riforma ta’ strutturi ekonomiċi u soċjali fil-qafas tas-sħubija Ewro-Mediterranja [4].(2) Ir-reġjun tal-Mediterran jikkostitwixxi żona ta’ prijorità għall-Komunità u l-iżvilupp politiku, ekonomiku u soċjali ta’ l-isħab tal-Mediterran huwa sfida ta’ daqs dejjem jikber;(3) Huwa importanti li ssegwi u tintensifika l-koperazzjoni mnedija fi ħdan is-sħubija Ewro-Mediterranja li kienet ġiet stabbilita bid-dikjarazzjoni ta’ Barċellona fis-27 ta’ Novembru ta’ l-1995.(4) Id-dikjarazzjoni ta’ Barċellona tagħraf li t-tradizzjonijiet ta’ kultura u ċivilta’ mifruxa fir-reġjun tal-Mediterran, id-djalogi bejn dawn il-kulturi u skambju f’livelli umani, xjentifiċi u teknoloġiċi huma fattur essenzali biex il-popli tal-Mediterran joqorbu iktar lejn xulxin, jippromwovu qbil bejniethom u jtejbu l-mod kif iħarsu lejn xulxin.(5) Koperazzjoni Ewro-Mediterranja f’edukazzjoni ogħla hi strument indispensabbli biex jintlaħqu l-għanjiet ewlenin elenkati fid-dikjarazzjoni ta’ Barċellona, u b’mod partikolari biex ikunu żviluppati riżorsi umani, ikun promos ftehim bejn kulturi u jkunu mlaqqgħin il-popli tar-reġjun ewro-Mediterran, kif ukoll biex ikunu żviluppati u jiffjorixxusoċjetajiet ċivili ħielsa.(6) Fid-29 ta’ April ta’ l-1999 il-Kunsill addotta Deċiżjoni 1999/311/KE li taddotta t-tielet fażi ta’ l-iskema ta’ koperazzjoni trans-Ewropea għal edukazzjoni ogħla (Tempus III) (2000 sa 2006) [5](7) Il-programm Tempus III wera li huwa għodda effettiva fl-edukazzjoni ogħla u fl-iżvilupp tagħha, inkluż l-iżvilupp ta’ riżorsi umani u snajja’ (occupational). Permezz ta’ universitajiet u l-uffiċjali tagħhom tista’ tagħmel ukoll kontribut effettiv għall-izvilupp ta’ l-amministrazzjoni pubblika u strutturi ta’ edukazzjoni fil-pajjiżi li huma eliġibbli.(8) Bit-tkabbir ta’ l-iskop ġografiku tal-programm Tempus III lill-pajjiżi mhux membri tal-Mediterran u territorji li hemm riferenza għalihom fir-Regolament (KE) Numru 1488/96, ikun possibbli li jinbena fuq it-tajjeb ġa ppruvat tal-programm, jinkisbu ekonomiji fir-rigward ta’ daqs, u jiffavorixxu koperazzjoni reġjonali madwar ir-reġjun usa Ewro-Mediterran.(9) Huwa xieraq li jkun estiż b’sitt xhur sa Diċembru ta’ l-2006 il-perjodu kopert minn Tempus III mingħajr ma jsir aġġustament għall-provdiment finanzjarju, ladarba dak il-perjodu jikkorispondi ma’ dak tal-perspettivi finanzjarji kif ukoll ma’ dak tal-programmi ewlenin ta’ taħriġ u edukazzjoni fil-Komunità.(10) Il-miżuri meħtieġa għall-implimentazzjoni tal-programm Tempus III għandhom ikunu addottati bi qbil mad-deċiżjoni tal-Kunsill 1999/468/KE tat-28 ta’ Ġunju ta’ l-1999 li telenka l-proċeduri għall-eżerċizzju tas-setħat ta’ mplimentazzjoni mogħtija lill-Kummissjoni [6].(11) Id-Deċiżjoni 1999/311/KE għandha għalhekk tkun emendata,IDDEĊIEDA DAN LI ĠEJ:Artikolu 1DEĊIŻJONI Nru 1999/311/KE hi hawnhekk emendata kif ġej:1. Flok l-Artikoli 1 u 2 se jidħol dan li ġej:"Artikolu 1Tul ta’ żmien ta’ Tempus IIIIt-tielet fażi ta’ l-iskema trans-Ewropea ta’ koperazzjoni għal edukazzjoni ogħla (li minn hawn ‘il quddiem tkun magħrufa bħala Tempus III) hija hawnhekk addottata għall-perjodu mill-ewwel ta’ Lulju ta’ l-2000 sal-31 ta’ Diċembru ta’ l-2006.Artikolu 2Pajjiżi eliġibbli1. Tempus III tikkonċerna l-pajjiżi li jibbenefikaw that Regolament tal-Kunsill (KE) Numru 2666/2000 tal-5 ta’ Diċembru ta’ l-2000 dwar għajnuna għall-Albanija, Boznija u Herżegovina, il-Kroazja, ir-Repubblika Federali tal-Jugoslavja, u dik li qabel kienet ir-Repubblika Jugoslava tal-Maċedonja [7], u l-istati ġodda ndipendenti ta’ dik li qabel kienet l-Unjoni Sovjetika u l-Mongolja, li hemm riferenza għalihom fir-Regolament tal-Kunsill (KE, Euratom) Numru 99/2000 tad-29 ta’ Diċembru ta’ l-1999 fir-rigward tal-provdiment ta’ għajnuna lill-Istati sħab fl-Ewropa ta’ Lvant u l-Asja ċentrali [8] u pajjiżi u territorji mhux membri tal-Mediterran elenkati f’Regolament tal-Kunsill (KE) numru 1488/96 tat-23 ta’ Lulju ta’ l-1996 dwar miżuri finanzjarji u tekniċi li jakkumpanjaw (MEDA) ir-riforma ta’ strutturi ekonomiċi u soċjali fil-qafas tas-shubija Ewro-Mediterranja [9]. Dawn il-pajjiżi u territorji minn hawn ‘il quddiem issir riferenza għalihom bhala "pajjiżi eliġibbli".2. Fuq il-bażi ta’ evalwazzjoni tas-sitwazzjoni speċifika ta’ kull pajjiż, il-Kummissjoni, skond il-proċeduri li hemm riferenza għalihom fir-Regolamenti li hemm riferenza għalihom fil-paragrafu 1, għandha tiftiehem mal-pajjiżi eliġibbli konċernati dwar jekk għandhomx jieħdu sehem f’Tempus III, u n-natura u l-kondizzjonijiet tal-parteċipazzjoni tagħhom. Il-kondizzjonieiet ta’ l-Artikolu 10(1) għandhom japplikaw għal pajjiżi eligibbli li ma jieħdux sehem f’Tempus III"2. L-Artikoli 5, 6 and 7għandhom jinbidlu b’dan li ġej:"Artikolu 5Għan1. L-għan ta’ Tempus III hu li jippromwovi, fuq il-linji gwida u objettivi ġenerali tar-Regolamenti li hemm riferenza għalihom fl-Artikolu 2(1), u b’mod kumplimentari mal-programmi u approċċi settorjali li jirriżultaw minnhom, l-iżvilupp tas-sistemi ta’ edukazzjoni ogħla fil-pajjiżi eliġibbli permezz ta’ l-iktar koperazzjoni bilanċjata possibbli ma’ l-isħab mill-Istati Membri kollha.2. B’mod iktar speċifiku, Tempus III għandu:(a) jippromwovi qbil bejn l-avviċinament ta’ kulturi u jiżviluppa soċjetajiet ċivili ħielsa u li jiffjorixxu;(b) jiffaċilita l-addattazzjoni u l-iżvilupp ta’ edukazzjoni ogħla biex iwieġeb aħjar għall-ħtiġiet soċjo-ekonomiċi u kulturali tal-pajjiżi eliġibbli billi jindirizza:(i) materji marbutin ma’ l-iżvilupp u t-tfassil mill-ġdid ta’ kurrikuli f’oqsma ta’ prijorita’;(ii) ir-riforma u l-iżvilupp ta’ strutturi u stabbilimenti ta’ edukazzjoni ogħla u t-tmexxija tagħhom;(iii) l-iżvilupp ta’ taħriġ li jwassal għal tali kwalifiki li jkunu jistgħu jirmedjaw għan-nuqqas ta’ snajja’ ta’ livell għoli meħtieġa fil-kuntest ta’ riforma u żvilupp ekonomiċi, b’mod partikolari billi jitjiebu u jiżdiedu r-rabtiet ma’ l-industriia;(iv) il-kontribut ta’ edukazzjoni ogħla u taħriġ liċ-ċittadinanza u t-tisħiħ tad-demokrazija.3. Waqt li ssegwi l-għanjiet ta’ Tempus III, il-Kummissjoni għandha tosserva l-politika ġenerali tal-Komunità dwar opportunitajiet ugwali għall-irġiel u n-nisa. Il-Kummissjoni għandha tiżgura wkoll li ebda grupp ta’ ċittadini ma jkun eskluż jew żvantaggjat.Artikolu 6Djalogu mal-pajjiżi eliġibbliBi ftehim ma’ l-awtoritajiet kompetenti f’kull pajjiż, il-Kummissjoni għandha tiddefinixxi l-prijoritajiet u l-oġġettivi dettaljati għar-rwol ta’ Tempus III, fuq il-bażi tal-għan tal-programm u d-disposizzjonijiet ta’ l-anness, u partikolarment b’konformita’ ma’:(a) l-għanjiet ġenerali tar-Regolamenti li hemm referenza għalihom fl-Artikolu 2(1);(b) il-politika ekonomika, soċjali u ta’ edukazzjoni ta’ kull pajjiż eliġibbli;(ċ) il-ħtieġa li jonħoloq bilanċ xieraq bejn l-oqsma ta’ prijorità magħżula u r-riżorsi allokati lil Tempus III.Artikolu 7Kumitat1. Il-Kummissjoni għandha timplementa Tempus III skond id-disposizzjonijiet ta’ l-Anness, fuq il-bażi ta’ linji ta’ gwida dettaljati li għandhom ikunu addottati kull sena, u wara l-prijoritajiet u oġġettivi dettaljati li jkun intlaħaq qbil dwarhom ma’ l-awtoritajiet kompetenti f’kull pajjiż eliġibbli, kif provdut fl-Artikolu 6.2. Il-Kumitat li hemm riferenza għalih fil-paragrafi 4 u 5 għandu, b’mod partikolari, jgħin lill-Kummissjoni fl-implimentazzjoni ta’ l-iskema wara li jikkonsidra l-għan kif imfisser fl-Artikolu 5, u għandu jikkordina x-xogħol tiegħu ma’ dak ta’ kumitati oħra ta’ programmi stabbiliti fil-qasam ta’ l-edukazzjoni (Socrates) u taħriġ (Leonardo).3. Il-miżuri meħtieġa għall-implimentazzjoni ta’ din id-Deċiżjoni relatati għall-materji tas-suġġett li hemm riferenza għalihom iktar ‘l isfel għandhom ikunu addottati skond il-proċedura kif murija fil-paragrafu 4:(a) il-linji ta’ gwida ġenerali li jirregolaw Tempus III;(b) il-proċeduri ta’ għażla u linji ta’ gwida ġenerali għall-assistenza finanzjarja tal-Komunità (ammonti, tul ta’ zmien u benefiċjarji)(ċ) mistoqsijiet relatati mal-bilanċ sħiħ ta’ Tempus III, inkuz l-iskomposizzjoni bejn il-ħidmiet varji(d) il-prijoritajiet u oġġettivi dettaljati li jkun miftiehem dwarhom ma’ l-awtoritajiet kompetenti f’kull pajjiż eliġibbli;(e) L-arranġamenti għas-sorveljanza u l-evalwazzjoni ta’ Tempus III.4. Il-Kummissjoni għandha tkun megħjuna minn kumitat.Fejn issir riferenza għal dan il-paragrafu, għandhom japplikaw l-Artikoli 4 sa 7 tad-Deċiżjoni 1999/468/KE.Il-perjodu taż-żmien preskritt fl-Artikolu 4(3) tad-Deċiżjoni 1999/468/KE għandu jkun stabbilit ta’ xahar.Il-Kumitat għandu jaddotta r-regoli tiegħu ta’ proċedura.5. Minbarra dan, il-Kummissjoni tkun tista’ tikkonsulta mal-Kumitat fuq kwalunkwe materja oħra li tikkonċerna l-implimentazzjoni ta’ Tempus III, inkluż ir-rapport annwali.F’dan il-każ, l-Artikoli 3 and 7 tad-Deċiżjoni 1999/468/KE għandhom jgħoddu;"3. L-Artikoli 9 and 10 għandhom jinbidlu b’dan li ġej:"Artikolu 9Rabtiet ma’ azzjonijiet oħra tal-Komunità’Skond il-proċedura li hemm riferenza għaliha fl-Artikolu 7(4) ta’ din id-Deċiżjoni, u jekk applikabbli, il-proċedura li hemm referenza għaliha fl-Artikolu 10 tar-Regolament (KE) Numru 2666/2000, fl-Artikolu 13 tar-Regolament (KE, Euratom) numru 99/2000, u fl-Artikolu 11 tar-Regolament (KE) Numru 1488/96, fil-parametri stabbiliti mid-deċiżjonijiet annwali dwar il-budgets, il-Kummissjoni għandha tiżgura konsistenza u fejn meħtieġ, komplementarità bejn Tempus III u azzjonijiet oħra tal-Komunità meħuda kemm fil-Komunità u bħala parti minn assistenza provduta lil pajjiżi eliġibbli, partikolarment fir-rigward ta’ l-attivitajiet tal-Fondazzjoni Ewropea dwar Taħriġ.Artikolu 10Ko-ordinazzjoni ma’ ħidma meħuda f’pajjiżi terzi1. Il-Kummissjoni għandha torganizza ko-ordinazzjoni xierqa ma’ ħidmiet f’pajjiżi terzi [10].2. Din il-parteċipazzjoni tista’ tieħu diversi forom, inklużi waħda jew iktar minn dawn li ġejjin:(a) parteċipazzjoni fi proġetti ta’ Tempus III fuq bażi ta’ ko-finanzjament;(b) użu ta’ l-opportunitajiet provduti taħt Tempus III biex jinkanalaw ħidmiet ta’ bdil li qed jirċievu għoti ta’ flus bilaterali(c) ko-ordinazzjoni bejn Tempus III u inizjattivi nazzjonali li għandhom l-istess għanijiet imam li qed jirċievu għoti ta’ flus u qed jitmexxew separatament(d) skambju reċiproku ta’ nformazzjoni fuq l-inizjattivi relevanti kollha f’dan il-qasam.";4. Fl-Artikolu 12,it-tieni paragrafu għandu jinbidel b’dan li ġej:"It shall submit by 30 June 2004 an interim report on the findings of the evaluation, together with any proposals for extending or adjusting Tempus III for the period commencing on 1 January 2007;"5. Fl-Anness, it-test taħt l-intestatura "Għotjiet ta’ flus individwali" għandhom jinbidlu bit-test li hemm fl-Anness ta’ din id-Deċiżjoni.Artikolu 2Din id-Deċiżjoni għanda tidħol fis-seħħ fil-jum ta’ l-addozzjoni tagħha.Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmul fil-Lussemburgu, fis-27 ta’ Ġunju 2002.F’isem il-KunsillIl-PresidentM. Arias Cañete[1] ĠU C 151 E, 25.06.2002, p. 118.[2] Opinjoni mogħtija fl-14 ta’ Mejju ta’ l-2002 (u s’issa mhix publikata fil-Ġurnal Uffiċjali).[3] ĠU C 149, 21.06.2002, p. 36.[4] ĠU L 189, 30.07.1996, p. 1. Ir-Regolament kif l-aħħar emendat mir-Regolament (KE) Nru 2698/2000 (ĠU L 311, tat-12.12.2000, p. 1).[5] ĠU L 120, tat-8.5.1999, p. 30. Id-Deċiżjoni kif l-aħħar emendata mir-Regolament (KE) No 2666/2000 (ĠU L 306, tas-7.12.2000, p.1).[6] ĠU L 184, 17.07.1999, p. 23.[7] ĠU L 306, 07.12.2000, p. 1. Ir-Regolament kif l-aħħar emendat mir-Regolament (KE) Nru 2415/2001 (ĠU L 327, 12.12.2001, p. 3).[8] ĠU L 12, 18.01.00, p. 1.[9] ĠU L 189, 30.07.1996, p. 1. Ir-Regolament kif l-aħħar emendat mir-Regolament (KE) Nru 2698/2000 (ĠU L 311, tat-12.12.2000, p. 1).[10] Dawn il-pajjiżi huma membri tal-Grupp ta’ l-24, għajr l-Istati Membru tal-Komunità, ir-Repubblika ta’ Ċipru u ta’ Malta u l-pajjiżi assoċati ta’ l-Ewropa ċentrali u tal-Lvant, u l-parteċipazzjoni tirrigwarda proġetti mal-pajjiżi li mhumiex assoċjati mill-Ewropa ċentrali u tal-Lvant li huma eleġibbli taħt il-programme Phare u kull pajjiz ieħor li l-Kummissjoni tiddeċiedi li tista’ tipparteċipa--------------------------------------------------ANNESS"Għotjiet ta’ flus individwaliMinbarra l-JEPs u l-miżuri strutturali u/jew kumplimentari, il-Komunità se tappoġġa wkoll id-disposizzjonijiet ta’ għotjiet individwali lil għalliema, riċerkaturi, trainers, amministraturi universitarji, uffiċjali għolja ministerjali, dawk li jippjanaw fl-edukazzjoni u esperti oħra fit-taħriġ minn pajjiżi eliġibbli jew mill-Komunità, għal żjajjar biex jippromwovu l-kwalità, żvilupp u ristrutturar ta’ edukazzjoni ogħla u taħriġ fil-pajjiżi eliġibbli.Dawn iż-żjajjar jistgħu fost oħrajn ikopru l-lokalitajiet li ġejjin:- l-iżvilupp ta’ korsijiet u materjal għal taħriġ,- l-iżvilupp ta’ personal, partikolarment f’perjodi ta’ taħriġ ta’ aġġornament u appuntament ta’ personal fi ħdan kumpanniji,- xogħlijiet ta’ tagħlim, riċerka u taħriġ,- attivitajiet li jappoġġjaw l-iżvilupp ta’ edukazzjoni ogħla,- parteċipazzjoni fl-attivitajiet ta’ assoċjazzjonijiet Ewropej, partikolarment assoċjazzjonijiet universitarji."--------------------------------------------------


title: 2012/563/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/147

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2010
   (2012/563/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2010, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 2965/94 tat-28 ta’ Novembru 1994 li jwaqqaf Ċentru tat-Traduzzjoni għall-korpi tal-Unjoni Ewropea (3) u b’mod partikolari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0125/2012),

               1.

               Japprova l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur taċ-Ċentru tat-Traduzzjoni għall-Korpi tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 117.

      (2)  ĠU L 248, 16.9.2002, p. 1.

      (3)  ĠU L 314, 7.12.1994, p. 1.

      (4)  ĠU L 357, 31.12.2002, p. 72.


Avviż Legali Importanti

|

32005D0244

Deċiżjoni tal-Kunsill tat- 3 ta’ Marzu 2005 dwar il-konklużjoni ta' Ftehim bejn il-Komunità Ewropea u l-Gvern tar-Repubblika Soċjalista tal-Vjetnam dwar l-aċċess għas-suq

Official Journal L 075 , 22/03/2005 P. 0035 - 0036 Official Journal L 159 , 13/06/2006 P. 0249 - 0250

		Deċiżjoni tal-Kunsilltat- 3 ta’ Marzu 2005dwar il-konklużjoni ta' Ftehim bejn il-Komunità Ewropea u l-Gvern tar-Repubblika Soċjalista tal-Vjetnam dwar l-aċċess għas-suq(2005/244/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 tiegħu flimkien ma’ l-ewwel subparagrafu ta’ l-Artikolu 300 (2) tiegħu,Wara li kkunsidra l-proposta mill-Kummissjoni,Billi:(1) Il-Kummissjoni nnegozjat f’isem il-Komunità Ftehim bilaterali dwar l-implimentazzjoni antiċipata ta’ l-impenji fir-rigward ta’ l-aċċess għas-suq marbuta ma' l-adeżjoni tal-Vjetnam mal-World Trade Organisation (WTO).(2) Il-Ftehim ġie inizjalat fit- 3 ta’ Diċembru 2004.(3) Huwa meħtieġ li l-Ftehim, li sejjer ikun ta' natura temporanja u ta' għamla sui generis, jidħol fis-seħħ malajr kemm jista' jkun sabiex ikun effettiv. Il-konklużjoni tal-Ftehim ma tolqot bl-ebda mod id-diviżjoni ta' kompetenzi bejn il-Komunità u l-Istati Membri tagħha, skond il-liġi Komunitarja kif interpretata mill-Qorti tal-Ġustizzja.(4) Il-Ftehim għandu jiġi approvat f’isem il-Komunità,IDDEĊIEDA KIF ĠEJ:Artikolu 1Il-Ftehim bejn il-Komunità Ewropea u l-Gvern tar-Repubblika Soċjalista tal-Vjetnam dwar l-aċċess għas-suq huwa b'dan approvat f’isem il-Komunità.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa b'dan awtorizzat jinnomina l-persuna mogħtija s-setgħa li tiffirma l-Ftehim sabiex torbot il-Komunità.Artikolu 3Il-Kummissjoni għandha, konformement mal-proċedura msemmija fl-Artikolu 17 tar-Regolament tal-Kunsill (KEE) Nru. 3030/93 tat- 12 ta’ Ottubru 1993 dwar regoli komuni għall-importazzjoni ta’ ċerti prodotti tat-tessuti minn pajjiżi terzi [1], tadotta l-miżura prevista fl-ewwel paragrafu ta' l-Artikolu 5 tal-Ftehim, li tikkonsisti fl-applikazzjoni mill-ġdid tal-kwoti fuq it-tessuti u l-ilbies fil-każ li l-Vjetnam jonqos milli jwettaq l-obbligazzjonijiet tiegħu taħt l-Artikoli 2, 3 u 4 tal-Ftehim u l-paragrafu 9 tal-Ftehim f'forma ta’ Skambju ta’ Ittri, inizjalat fil- 15 ta’ Frar 2003.Id-dispożizzjonijiet ta’ din id-Deċiżjoni li japprovaw il-Ftehim għandhom jipprevalixxu fuq ir-Regolament (KEE) Nru. 3030/93 sa fejn tkun konċernata l-istess materja.Magħmula fi Brussell, nhar it- 3 ta’ Marzu 2005.Għall-KunsillIl-PresidentF. Biltgen[1] ĠU L 275, 8.11.1993, p. 1. Regolament kif l-aħħar emendat bir-Regolament (KE) Nru. 1627/2004 (ĠU L 374, 22.12.2004, p. 1).--------------------------------------------------Ftehimbejn il-komunità Ewropea u l-Gvern tar-Repubblika Soċjalista tal-Vjetnam dwar l-aċċess għas-suqIL-KOMUNITÀ EWROPEAuL-GVERN TAR-REPUBBLIKA SOĊJALISTA TAL-VJETNAM(minn hawn ’il quddiem imsemmija kollettivament bħala l-"Partijiet" u individwalment bħala l-"Parti"),JIRRIKONOXXU l-importanza tal-kordinazzjoni u t-tisħiħ tal-ħbiberija, koperazzjoni u interazzjoni bejn ir-Repubblika Soċjalista tal-Vjetnam u l-Komunità Ewropea; uJIXTIEQU jiżviluppaw u jwessgħu r-relazzjonijiet ta' kummerċ u ta’ investiment bejn ir-Repubblika Soċjalista tal-Vjetnam u l-Komunità Ewropea;FTEHMU KIF ĠEJ:Artikolu 1Mill- 1 ta’ Jannar 2005, il-Komunità Ewropea għandha tissospendi, bil-għan li jiġu eliminati, l-kwoti fuq it-tessuti u l-ilbies imposti fuq ir-Repubblika Soċjalista tal-Vjetnam.Artikolu 2Mill- 1 ta’ Jannar 2005, ir-Repubblika Soċjalista tal-Vjetnam għandha:- Tapplika t-tariffi għall-ilbies, drappijiet u oġġetti manifatturati, u għall-fibri fil-livelli li l-Vjetnam huwa mpenjat li japplika skond il-Ftehim dwar il-kummerċ fit-tessuti u l-ilbies u miżuri oħrajn ta' ftuħ tas-suq inizjalat f’Hanoi fil- 15 ta’ Frar 2003 [1],- Tapplika rata tariffarja ta’ 5 % għal yarns,- Tapplika rata tariffarja ta’ 65 % għal inbejjed u spirti,- Tagħti lil investituri u fornituri ta' servizzi mill-Komunità Ewropea trattament mhux inqas favorevoli minn dak mogħti lill-investituri u fornituri ta' servizzi mill-Istati Uniti kif previst fil-Kapitoli dwar l-Investiment u l-Kummerċ fis-Servizzi tal-Ftehim Kummerċjali Bilaterali bejn ir-Repubblika Soċjalista tal-Vjetnam u l-Istati Uniti ta' l-Amerika u l-Annessi pertinenti tiegħu,- Tippermetti operaturi mill-Komunità Ewropea jinvestu fil-produzzjoni tas-siment u tal-clinker, soġġett għar-regolamenti applikati f’dan is-settur fil-Vjetnam. Dawn ir-regolamenti mhumiex diskriminatorji,- Tippermetti investituri mill-Komunità Ewropea fis-settur tat-telekomunikazzjonijiet, li bħalissa joperaw taħt Kuntratti ta' Koperazzjoni Kummerċjali ma' operaturi Vjetnamiti, li jkollhom il-possibbiltà li jġeddu l-arranġamenti attwali jew li jikkonvertuhom f’forma oħra ta’ stabbiliment b’kondizzjonjiet mhux inqas favorevoli minn dawk li jgawdu bħalissa, b’mod konformi ma’ l-arranġament tal-WTO inizjalat mill-Vjetnam u mill-Komunità Ewropea fid- 9 ta’ Ottubru 2004,- Telimina r-restrizzjonijiet fuq il-klijenti li lilhom fornituri mill-Komunità Ewropea, li bħalissa qed joperaw fil-Vjetnam, qegħdin jipprovdu servizzi informatiċi, servizzi ta’ kostruzzjoni, servizzi ta' inġinerija, ta' inġinerija integrata, ta' arkitettura u servizzi urbanistiċi,- Tikkunsidra li tagħti liċenzji, fuq bażi ta’ każ b’każ u taħt kondizzjonijiet stabbiliti fl-Arranġament tal-WTO inizjalat mill-Vjetnam u l-Komunità Ewropea fid- 9 ta’ Ottubru 2004, lil operaturi mill-Komunità Ewropea sabiex jistabbilixxu impriżi b'sidien 100 % Komunitarji fil-Vjetnam li jipprovdu servizzi informatiċi, servizzi ta’ kostruzzjoni, servizzi ta' inġinerija, ta' inġinerija integrata, ta' arkitettura u servizzi urbanistiċi mingħajr restrizzjonijiet fuq il-klijenti li lilhom dawn is-servizzi jkunu pprovduti,- Tippermetti 04 (erbgħa) impriżi farmaċewtiċi mill-Komunità Ewropea li jwettqu l-manifattura bi ħlas fil-Vjetnam mingħajr trasferiment ta’ liċenzji u fl-istess waqt iżommu l-awtorizzazzjoni tagħhom sabiex jikkummerċjalizzaw il-prodotti importati,- Tippermetti kumpanniji mill-Komunità Ewropea li jistabbilixxu impriżi bi sħab ma’ soċji Vjetnamiti, mingħajr limitazzjoni fuq il-kontribuzzjoni tal-kapital mill-Unjoni Ewropea, sabiex jinvestu fil-kostruzzjoni ta’ binjiet ta' uffiċċji u appartamenti għall-bejgħ u għall-kiri, soġġett għal-liġijiet u r-regolamenti tal-Vjetnam dwar il-bejgħ u l-kiri ta’ proprjetà.Artikolu 3Mhux iktar tard mill- 31 ta’ Marzu 2005, ir-Repubblika Soċjalista tal-Vjetnam għandha:- Tagħti lil distributur 01 (wieħed) mill-Komunità Ewropea liċenzja sabiex jistabbilixxi impriża b'sidien 100 % Komunitarji fil-Vjetnam, soġġett għall-kondizzjonijiet previsti fl-Arranġament tal-WTO inizjalat mill-Vjetnam u mill-Komunità Ewropea fid- 9 ta’ Ottubru 2004,- Tagħti lil assiguratur 01 (wieħed) mill-Komunità Ewropea liċenzja sabiex jopera fis-settur ta’ l-assigurazzjoni fuq il-ħajja fil-Vjetnam,- Tippermetti impriżi bi sħab b’kontribuzzjoni ta’ kapital ta’ 51 % minn kumpanniji marittimi mill-Komunità Ewropea, u tippermetti kumpannija marittima 01 (waħda) mill-Komunità Ewropea sabiex tistabbilixxi impriża b'investiment 100 % Komunitarju fil-Vjetnam sabiex twettaq l-attivitajiet marittimi tagħha, taħt il-kondizzjonjiet previsti fl-Arranġament tal-WTO inizjalat mill-Vjetnam u mill-Komunità Ewropea fid- 9 ta’ Ottubru 2004,- Tagħti lil fornitur 01 (wieħed) ta’ servizzi mill-Komunità Ewropea liċenzja sabiex jipprovdi servizzi ta’ sistemi kompjuterizzati ta’ prenotazzjoni fil-Vjetnam, taħt il-kondizzjonjiet previsti fl-Arranġament tal-WTO inizjalat mill-Vjetnam u mill-Komunità Ewropea fid- 9 ta’ Ottubru 2004,- Tagħti kwota tariffarja għall-importazzjoni ta’ 3500 unità ta’ Completely Built Units (CBU) ta’ muturi jew scooters ta' oriġini mill-Komunità Ewropea ta’ 70 % tar-rata tariffarja attwali. Għall-inqas 50 % ta’ dawn il-kwoti għandhom ikunu allokati lil aġenti u distributuri Vjetnamiti debitament awtorizzati minn manifatturi mill-Komunità Ewropea.Artikolu 4Ir-Repubblika Soċjalista tal-Vjetnam għandha:- Tagħti lill-investituri mill-Komunità Ewropea trattament mhux inqas favorevoli minn dak mogħti lil investituri Ġappuniżi kif previst fil-Ftehim ta’ Investiment Bilaterali (BIT) bejn ir-Repubblika Soċjalista tal-Vjetanm u l-Ġappun, mad-dħul fis-seħħ ta’ l-imsemmi Ftehim,- Fl-2005 u fl-2006, tagħti 03 (tliet) liċenzji lil fornituri mill-Komunità Ewropea ta’ servizzi ambjentali sabiex joperaw fil-Vjetnam bħala impriżi b'sidien 100 % Komunitarji, għall-forniment ta’ serivizzi ambjentali, barra servizzi ta’ stimi ta’ impatt ambjentali, soġġett għall-ambitu ta’ l-attivitajiet u għall-kondizzjonijiet previsti fl-Arranġament tal-WTO inizjalat mill-Vjetnam u mill-Komunità Ewropea fid- 9 ta’ Ottubru 2004,- Tippermetti distributuri mill-Komunità Ewropea, li joperaw legalment fil-Vjetnam, jiftħu 04 (erba’) azjendi kummerċjali oħra fl-2005 u 02 (żewġ) azjendi kummerċjali addizzjonali fl-2006,- Tagħti lil distributur 01 (wieħed) mill-Komunità Ewropea liċenzja sabiex jopera fil-Vjetnam bħala impriża b'sidien 100 % Komunitarji fil-Vjetnam fl-2006, bla ħsara għall-kondizzjonijiet previsti fl-Arranġament tal-WTO inizjalat mill-Vjetnam u mill-Komunità Ewropea fid- 9 ta’ Ottubru 2004,- Tnaqqas il-lista ta’ molekuli pprojbiti għal 5–7 molekuli sa mhux iktar tard minn Diċembru 2004, u tabolixxi din il-lista fir-rigward tal-Komunità Ewropea sa mhux iktar tard mill- 31 ta’ Diċembru 2005.Artikolu 5Il-Komunità Ewropea tista’ tapplika mill-ġdid il-kwoti fuq tessuti u lbies fil-livell tal-kwantita totali ta’ kwoti fuq tessuti u lbies konċessi mill-Komunità Ewropea lill-Vjetnam fl-2004, miżjuda bir-rati ta’ l-inkrement annwali previsti fl-Arranġament dwar il-kummerċ fit-tessuti u l-ilbies u miżuri oħra ta' ftuħ tas-suq inizjalat f’Hanoi fil- 15 ta’ Frar 2003, fil-każ li l-Vjetnam jonqos milli jwettaq xi obbligazzjoni minn dawk kontenuti fl-Artikoli 2, 3 u 4 ta’ dan il-Ftehim jew fil-paragrafu 9 tal-Ftehim ta’ l-2003 ċitat hawn fuq.Fil-każ li l-Komunità Ewropea tonqos milli twettaq l-obbligazzjonijiet tagħha taħt l-Artikolu 1 ta’ dan il-Ftehim jew fil-paragrafu 9 tal-Ftehim dwar il-kummerċ fit-tessuti u l-ilbies u miżuri oħra ta’ ftuħ tas-suq inizjalat f’Hanoi fil- 15 ta’ Frar 2003, il-Vjetnam jista’ jissospendi l-applikazzjoni ta’ l-impenji tiegħu taħt l-Artikoli 2, 3 u 4 ta’ dan il-Ftehim.Artikolu 6Dan il-Ftehim għandu jidħol fis-seħħ ma’ l-iskambju ta’ notifiki bil-miktub mill-Partijiet tal-kompletament tal-proċeduri interni rispettivi tagħhom għal dak l-għan.Kull Parti tista’ fi kwalunkwe żmien tipproponi modifiki għal dan il-Ftehim jew tħassru, bil-kondizzjoni li jingħata avviż ta’ almenu sitt xhur. Fil-każ ta' tħassir, il-Ftehim għandu jiġi fi tmiemu ma’ l-iskadenza tal-perjodu ta’ l-avviż.Dan il-Ftehim għandu jiskadi fid-data ta’ l-adeżjoni tal-Vjetnam mal-WTO.Il-Partijiet għandhom jagħmlu ħilithom sabiex jikkompletaw il-proċeduri interni rispettivi tagħhom bil-ħsieb li jimplimentaw dan il-Ftehim sal- 31 ta’ Diċembru 2004.Artikolu 7Dan il-Ftehim għandu jiġi mfassal b'mod duplikat biċ-Ċek, bid-Daniż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ingliż, bl-Ispanjol, bl-Isvediż, bil-Latvjan, bil-Litwan, bil-Malti, bl-Olandiż, bil-Pollakk, bil-Portugiż, bis-Slovakk, bis-Sloven, bit-Taljan, bl-Ungeriż, u bil-Vjetnamit, b'kull wieħed minn dawn it-testi ugwalment awtentiku.Magħmul, f'. Għall-Komunità EwropeaGħall-Gvern tar-Repubblika Soċjalista tal-Vjetnam[1] Pubblikat fil-Ġurnal Uffiċjali ta’ l-Unjoni Ewropea L 152/42 datat 26.6.2003 bħala "Ftehim f'forma ta’ Skambju ta’ Ittri li jemenda l-Ftehim bejn il-Komunità Ewropea u r-Repubblika Soċjalista tal-Vjetnam dwar il-kummerċ fit-tessuti u fil-prodotti ta' l-ilbies u miżuri oħra ta’ ftuħ tas-suq, kif l-aħħar emendat bil-Ftehim f'forma ta’ Skambju ta' Ittri inizjalat fil- 31 ta' Marzu 2000".--------------------------------------------------


title: Deċiżjoni tal-Kummissjoni (UE) 2015/1380 tal-10 ta' Awwissu 2015 li tawtorizza lir-Renju tad-Danimarka jirratifika l-Konvenzjoni dwar Interessi Internazzjonali fl-Apparat Mobbli u mal-Protokoll tagħha dwar affarijiet li jolqtu b'mod speċifiku apparat użat fl-ajruplani, adottati konġuntement f'Cape Town fis-16 ta' Novembru 2001 (notifikat bid-dokument C(2015) 5553)

text:
                  12.8.2015

                  MT

                  Il-Ġurnal Uffiċjali tal-Unjoni Ewropea

                  L 213/6

            DEĊIŻJONI TAL-KUMMISSJONI (UE) 2015/1380
      tal-10 ta' Awwissu 2015
      li tawtorizza lir-Renju tad-Danimarka jirratifika l-Konvenzjoni dwar Interessi Internazzjonali fl-Apparat Mobbli u mal-Protokoll tagħha dwar affarijiet li jolqtu b'mod speċifiku apparat użat fl-ajruplani, adottati konġuntement f'Cape Town fis-16 ta' Novembru 2001

            (notifikat bid-dokument C(2015) 5553)

      (It-test bid-Daniż biss huwa awtentiku)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Deċiżjoni tal-Kunsill 2006/325/KE tas-27 ta' April 2006 dwar il-konklużjoni tal-Ftehim bejn il-Komunità Ewropea u r-Renju tad-Danimarka dwar il-ġuriżdizzjoni, ir-rikonoxximent u l-infurzar ta' sentenzi f'materji ċivili u kummerċjali (1), u b'mod partikulari l-Artikolu 1a tagħha,
      Billi:

                  (1)

                  L-Artikolu 5(2) tal-Ftehim bejn il-Komunità Ewropea u r-Renju tad-Danimarka dwar ġuriżdizzjoni u rikonoxximent u eżekuzzjoni ta' sentenzi f'materji ċivili u kummerċjali (2) (“il-Ftehim”) jirrikjedi li d-Danimarka ma tidħol fl-ebda ftehim internazzjonali li jista' jaffettwa jew ibiddel il-kamp ta' applikazzjoni tar-Regolament tal-Kunsill (KE) Nru 44/2001 (3), sakemm ma tagħmilx dan bi ftehim mal-Unjoni Ewropea u ma jkunux saru arranġamenti soddisfaċenti rigward ir-relazzjoni bejn il-Ftehim bejn l-Unjoni Ewropea u d-Danimarka, minn naħa waħda, u l-ftehim internazzjonali inkwistjoni min-naħa l-oħra. Ir-Regolament (KE) Nru 44/2001 ġie revokat u sostitwit bir-Regolament (UE) Nru 1215/2012 tal-Parlament Ewropew u tal-Kunsill (4).

                  (2)

                  F'konformità mal-Artikolu 3(2) tal-Ftehim, id-Danimarka, permezz ta' ittra tal-20 ta' Diċembru 2012, innotifikat lill-Kummissjoni bid-deċiżjoni tagħha li timplimenta l-kontenut tar-Regolament (UE) Nru 1215/2012 (5). F'konformità mal-Artikolu 3(6) tal-Ftehim, in-notifika Daniża ħolqot obbligi reċiproċi skont il-liġi internazzjonali bejn id-Danimarka u l-Unjoni Ewropea. Għaldaqstant, ir-Regolament (UE) Nru 1215/2012 jikkostitwixxi emenda għall-Ftehim.

                  (3)

                  Fit-30 ta' Marzu 2015, id-Danimarka talbet lill-Unjoni Ewropea sabiex taqbel mar-ratifika proposta tagħha tal-Konvenzjoni dwar interessi internazzjonali fl-apparat mobbli (“il-Konvenzjoni”) u l-Protokoll tagħha dwar affarijiet li jolqtu b'mod speċifiku apparat użat fl-ajruplani (“il-Protokoll”), adottati konġuntement f'Cape Town fis-16 ta' Novembru 2001.

                  (4)

                  Xi wħud mill-materji rregolati mill-Konvenzjoni u l-Protokoll huma koperti wkoll mir-Regolament (UE) Nru 1215/2012, minħabba li dawk l-istrumenti jaffettwaw dak ir-Regolament. B'mod partikulari, l-Artikolu 13 tal-Konvenzjoni u l-Artikolu X tal-Protokoll jirregolaw miżuri provviżorji. Dan l-Artikolu tal-aħħar japplika biss jekk Stat Kontraenti għall-Protokoll jagħmel dikjarazzjoni skont l-Artikolu XXX(2). Barra minn hekk, l-Artikolu 43 tal-Konvenzjoni u l-Artikolu XXI tal-Protokoll jirregolaw il-ġuriżdizzjoni tal-Qrati skont l-Artikolu 13 tal-Konvenzjoni. Għaldaqstant, il-ftehim tal-Unjoni Ewropea li d-Danimarka tirratifika l-Konvenzjoni u l-Protokoll huwa meħtieġ sa fejn dawn ir-regoli jaffettwaw ir-Regolament (UE) Nru 1215/2012.

                  (5)

                  Skont l-Artikolu 1a tad-Deċiżjoni 2006/325/KE għall-fini li jiġi applikat l-Artikolu 5(2) tal-Ftehim, il-Kummissjoni trid tivvaluta, qabel ma tittieħed deċiżjoni li tesprimi l-ftehim tal-Unjoni, jekk il-ftehim internazzjonali previst mid-Danimarka jrendix il-Ftehim ineffettiv u ma jimminax il-funzjonament tajjeb tas-sistema stabbilita bir-regoli tiegħu.

                  (6)

                  L-Unjoni Ewropea aderiet għall-Konvenzjoni u l-Protokoll fuq il-bażi tad-Deċiżjoni tal-Kunsill 2009/370/KE (6), u ddepożitat l-istrument tal-adeżjoni fit-28 ta' April 2009.

                  (7)

                  F'konformità mad-Deċiżjoni 2009/370/KE, mal-adeżjoni tagħha għall-Konvenzjoni u l-Protokoll, l-Unjoni Ewropea għamlet dikjarazzjoni skont l-Artikolu 55 tal-Konvenzjoni rigward l-applikazzjoni tal-Artikoli 13 u 43 tagħha f'sitwazzjonijiet fejn id-debitur ikun domiċiljat fit-territorju ta' Stat Membru tal-Unjoni Ewropea. Hija għamlet ukoll dikjarazzjoni skont l-Artikolu XXX(5) tal-Protokoll, li tiddikjara li l-Artikolu XXI tiegħu mhux se japplika fi ħdan l-Unjoni Ewropea u r-Regolament (KE) Nru 44/2001 se japplika għal din il-kwistjoni għall-Istati Membri marbutin bir-Regolament imsemmi jew bi kwalunkwe ftehim ieħor maħsub sabiex jestendi l-effetti tiegħu. Hija ma għamlet l-ebda dikjarazzjoni rigward l-Artikolu X tal-Protokoll.

                  (8)

                  F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, mehmuż mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma ħaditx sehem fl-adozzjoni tad-Deċiżjoni 2009/370/KE u mhijiex marbuta biha jew soġġetta għall-applikazzjoni tagħha. Hija se tkun marbuta bil-Konvenzjoni u l-Protokoll biss bħala parti kontraenti separata.

                  (9)

                  Fid-dawl ta' dawn iċ-ċirkustanzi u l-fatt li l-Konvenzjoni u l-Protokoll daħlu fis-seħħ fl-1 ta' Awwissu 2009 fl-Istati Membri kollha tal-Unjoni minbarra d-Danimarka, il-Kummissjoni tqis li r-ratifika tagħhom mid-Danimarka ma trendix il-Ftehim ineffettiv u lanqas ma timmina l-funzjonament xieraq tas-sistema stabbilita mir-regoli tagħha, sakemm id-Danimarka tagħmel dikjarazzjoni skont l-Artikolu 55 tal-Konvenzjoni u l-Artikolu XXX(5) tal-Protokoll, simili għal dawk magħmula mill-Unjoni Ewropea. Skont din l-istess kundizzjoni, din mhux se taffettwa l-kundizzjonijiet li skonthom l-Unjoni Ewropea nnifisha aderixxiet għal din il-Konvenzjoni u l-Protokoll.

                  (10)

                  Għalhekk, l-Unjoni Ewropea għandha tawtorizza lid-Danimarka sabiex tirratifika l-Konvenzjoni u l-Protokoll. Meta tirratifika l-Konvenzjoni u l-Protokoll, id-Danimarka għandha tagħmel dikjarazzjonijiet dwar l-Artikoli 13 u 43 tal-Konvenzjoni u dwar l-Artikolu XXI tal-Protokoll, bħal dawk magħmula mill-Unjoni Ewropea,

            ADOTTAT DIN ID-DEĊIŻJONI:
      Artikolu 1
      Il-Kummissjoni, f'isem l-Unjoni Ewropea, tawtorizza lir-Renju tad-Danimarka jirratifika l-Konvenzjoni dwar Interessi Internazzjonali fl-Apparat Mobbli u mal-Protokoll tagħha dwar affarijiet li jolqtu b'mod speċifiku apparat użat fl-ajruplani, adottati konġuntement f'Cape Town fis-16 ta' Novembru 2001.
      Artikolu 2
      Meta tirratifika l-Konvenzjoni u l-Protokoll, id-Danimarka tagħmel id-dikjarazzjonijiet li ġejjin rispettivament:

                     “1.

                     Skont l-Artikolu 55 tal-Konvenzjoni ta' Cape Town, meta d-debitur ikun domiċiljat fit-territorju ta' Stat Membru tal-Unjoni Ewropea, id-Danimarka tapplika l-Artikoli 13 u 43 tal-Konvenzjoni għal miżuri provviżorji biss b'konformità mal-Artikolu 35 tar-Regolament (UE) Nru 1215/2012 tal-Parlament Ewropew u tal-Kunsill tat-12 ta' Diċembru 2012 dwar il-ġuriżdizzjoni u r-rikonoxximent u l-eżekuzzjoni ta' sentenzi f'materji ċivili u kummerċjali (*), kif interpretat mill-Qorti tal-Ġustizzja tal-Unjoni Ewropea fil-kuntest tal-Artikolu 24 tal-Konvenzjoni ta' Brussell tas-27 ta' Settembru 1968 dwar il-ġuriżdizzjoni u l-eżekuzzjoni ta' sentenzi f'materji ċivili u kummerċjali (**).

                     2.

                     F'konformità mal-Artikolu XXX(5) tal-Protokoll tal-Ajruplani, id-Danimarka mhijiex se tapplika l-Artikolu XXI ta' dak il-Protokoll u r-Regolament (UE) Nru 1215/2012 se japplika għal din il-kwistjoni.

      Artikolu 3
      Din id-Deċiżjoni hija indirizzata lir-Renju tad-Danimarka.

         Magħmul fi Brussell, l-10 ta' Awwissu 2015.

               Għall-Kummissjoni

            Věra JOUROVÁ

               Membru tal-Kummissjoni

         (1)  ĠU L 120, 5.5.2006, p. 22.

         (2)  ĠU L 299, 16.11.2005, p. 62.

         (3)  Ir-Regolament tal-Kunsill (KE) Nru 44/2001 tat-22 ta' Diċembru 2000 dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali (ĠU L 12, 16.1.2001, p. 1).

         (4)  Ir-Regolament (UE) Nru 1215/2012 tal-Parlament Ewropew u tal-Kunsill tat-12 ta' Diċembru 2012 dwar il-ġurisdizzjoni u r-rikonoxximent u l-eżekuzzjoni ta' sentenzi fi kwistjonijiet ċivili u kummerċjali (ĠU L 351, 20.12.2012, p. 1).

         (5)  ĠU L 79, 21.3.2013, p. 4.

         (6)  Id-Deċiżjoni tal-Kunsill 2009/370/KE tas-6 ta' April 2009 dwar l-adeżjoni tal-Komunità Ewropea mal-Konvenzjoni dwar Interessi Internazzjonali fl-Apparat Mobbli u mal-Protokoll tagħha dwar affarijiet li jolqtu b'mod speċifiku apparat użat fl-ajruplani, adottati konġuntement f'Cape Town fis-16 ta' Novembru 2001 (ĠU L 121, 15.5.2009, p. 3).


title: Deċiżjoni (UE) 2016/1530 tal-Parlament Ewropew tat-28 ta’ April 2016 dwar l-għeluq tal-kontijiet tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/272

         DEĊIŻJONI (UE) 2016/1530 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2014, flimkien mar-risposta tal-Awtorità (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Awtorità fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0087/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 1094/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol), u li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/79/KE (4), u b’mod partikolari l-Artikolu 64 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Affarijiet Ekonomiċi u Monetarji (A8-0091/2016),

               1.

               Jinnota li l-kontijiet annwali finali tal-Awtorità Ewropea tal-Assigurazzjoni u l-Pensjonijiet tax-Xogħol huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Awtorità Ewropea tal-Assigurazzjoni u l-Pensjonijiet tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 175.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 331, 15.12.2010, p. 48.

      (5)  ĠU L 357, 31.12.2002, p. 72

      (6)  ĠU L 328, 7.12.2013, p. 42.